"Ja sam jedini pravi i nemoj imati drugog osim mene" | B92 Blog\nMuftija ovako, a svi ostali će na Đurđevdan što zbog slave , što zbog molenja Boga svi u Crkve jer su svi transparetno religiozni.Sve ječi od bučnih obećanja od kojih obično na kraju budu ludom radovanja pa se bolje držati principa što veća obećanja to manja očekivanja. Ko ti obećava kule i gradove laže i sebe i tebe ali od laganja sebe on neće imati nikakvih posledica jer obećati ništa ne košta, a ti razmisli koliko će tebe on/oni koštati.Kampanja se vodi po sistemu svi protiv svih, udarne rečenice su kako je onaj drugi ili oni drugi loši, opasnost , zlo, propast, pa ako oni pobede biće smak sveta a ako ja/mi pobedimo biće procvat sveta.Pomalo sve liči na cirkus i parodiju, kao što je to sjajno opisao Voja Žanetić,a nadam se da se ne ljuti što ću ga citirati:\n„Pogledajte šta će se sve desiti ako mi pobedimo...\n..vaša će ulica biti asfaltirana, a njihova neće.\n...na Kosovo će pasti meteorska kiša, ali neće na manastire, enklave i Mitrovicu.\n...ljubičaste krave će davati čokoladno mleko.\n...kokama neće više nikad biti hladno.\n...a ako nas ne prime, Evropska unija će propasti, a mi nećemo.\n...biće sve drugačije, ali se ništa neće mnogo promeniti.\n...NATO će nas braniti od Rusa, a Rusi od NATO.\n...standard ima da bude kao u Švedskoj, radno vreme kao u Italiji, penzije ko nekad u Grčkoj.\n...iz regiona će se u Beograd ići metroom, a iz Beograda u regione avionom.\n...imidž Srbije u svetu će se naglo poboljšati, posebno u zemljama u regionu.\n...strani investitori će bagerom istovarivati novac u krupnim apoenima, a pred zgradu Vlade.\n...dinar će biti rezervna svetska valuta za dolar.\n...Kina će predložiti za Srbiju povoljan aneks na sadašnji ugovor o strateškom partnerstvu.\n...srpski vojni eksperti će podučavati trupe socijalnim mrežama mobilisanih pobunjenika u SAD.\n...Novak Đoković će se doživotno učlaniti u našu partiju.\n...švajcarski satovi i škotski viski će se proizvoditi u Srbiji.\n...obnovićemo i one kuće koje tek mogu biti pogođene zemljotresom.\n...spojićemo novim koridorima tipa 10 sve ostale koridore.\n...vratićemo dostojanstvo, gde god da je otišlo i kome god da treba.\n...genetski ćemo remodifikovati genetski modifikovano semenje i prodavati ga Monsantu.\n...uvešćemo depolitizaciju do te mere da ni članovi partija neće moći da budu članovi partija.\n...nijedan grad neće biti bez novih škola, fabrike kola i šoping mola.\n...smanjićemo uvoz i povećaćemo izvoz: u zemlju će se uvoziti samo ono što se izveze.\n...borićemo se protiv snežnih nanosa i tokom leta, ako treba i ponovnim zatvaranjem preduzeća.\n...nagradićemo novčano svakog onog ko se neučestvovanjem bori protiv korupcije.\n...država će još odlučnije nastaviti proces reprivatizacije kriminala.\n...zamenićemo svaki JAT-ov avion koji ima vidljive nanose superlepka, silikona, i gita ili predebele namotaje samolepljive trake. Zamenićemo i stjuardese sa tim simptomima.\n...stvorićemo takve uslove za povećanje nataliteta, da će kosovski priraštaj stanovništva izgledati kao bela kuga u poređenju s našim.\n...srpski penzioni fond će izaći na Londonsku berzu\n...Angela Merkel će važne odluke za Nemačku donositi organizovanjem referenduma u Srbiji.\n...mladi će se vratiti na selo do te mere da će tek tada Tviter i Fejsbuk koristiti pretežno seljaci.\n...otkupićemo NIS od Rusa po nižoj ceni.\n...Šešelj će se zaposliti u Haškom tribunalu, na radnom mestu tužioca.\n...Sartid će kupovati propale američke železare.\n...Jugo će se ponovo proizvoditi u Kragujevcu, a biće restilizovan po nacrtu nastalom pri izricanju poslednje želje pokojnog Poršea. Njegova sportska verzija će pobediti na trci Formule 1 ili reliju Pariz-Dakar, u zavisnosti od nacrta.\n...srpske televizije će izvoziti domaće serije u Tursku, a pre svega seriju o Milošu Obiliću.\n...LGBT populacija će zapretiti incidentima, pa će ministar zabraniti Večiti derbi.\n...trgovci sportskom opremom će silom poklanjati patike mirnim demonstrantima.\n...studenti sa Lomonosova, Oksforda, Sorbone, Kembridža i Harvarda će “paliti” u Srbiju da peru sudove.\n...pobednik u meču između Zvezde i Partizana igraće sa pobednikom El klasika u finalu Lige šampiona.\n...ambasadori stranih zemalja u Beogradu će pitati za savet srpske zvaničnike, e da bi vlade tih zemalja po tim savetima postupale.\n...pobednik na Evroviziji će se time kvalifikovati za nastup na Egzitu ili Guči, po izboru.\n...Beograd će dobiti Olimpijadu 2024. i/ili prvi Samit Neutralnih, a neće morati da se sagradi ništa novo.\n...Nemci, Švajcarci, Austrijanci i Kanađani će dolaziti da nađu radno mesto u Srbiji.\n...Vojvodina i Republika Srpska će istovremeno postati federalne jedinice zajedničke države.\n...zbog viška lekova u apotekama, citostatici će moći da se kupe i u trafikama, kafićima i kladionicama, a biće organizovana i kućna dostava.\n...država će pomoći da Bred Pit i Dženifer Eniston zajedno snime film o hrvatskim i muslimanskim zločinima.\n...i Srbija će, s vremenom, imati crnca za predsednika.\nA, ako izgubimo...\nOnda ste naseli na njihova izborna obećanja.\nA, ako mi izgubimo...\ngedza.73 10:15 29.04.2012\nko glasa za muftiju imaće četiri žene.\nostala obećanja me ič ne interesuju.\napacherosepeacock 10:23 29.04.2012\nRe: jedini pravi izbor\nNe zna covek (i zena) sta pre da izabere od ovolike ponude.\nniccolo 11:07 29.04.2012\nko glasa za muftiju imaće četiri žene\nNe razumem. Hoćeš da kažeš da nikako ne glasamo za njega?\nAna Ivanović će se udati za onog Ćazima\nPotuno je neprimereno dovoditi u vezu sportiskinju uvek primerenog ponašanja poput Ane sa likovima poput Ćazima\nloader 11:32 29.04.2012\nToma Pravoverni bi bolje prošao da je u tako tim nekim korisnim stvarima kopirao razigranog nam Muftiju, nego što je plaćao NATO agencije da ga marketinškom plastičnom hirurgijom preinače tako da što više liči na DS.\ngedza.73 12:12 29.04.2012\nOvakav predizborni plakat i partija garantovano prelazi cenzus.\nOstali mogu otpozadi samo da 'dakću' u muftijin turban.\nmariopan 12:46 29.04.2012\nElem, nisu sve žene protiv.\nAko ne znaš, prva žena tako postaje Gazdarica, sve druge moraju da rade i da je slušaju, a znaš koliko je kućni posao zamoran i težak ?\nPopadaju od umora do uveče, pa Gazdarici, ako dobro rasporedi posao, ostaje samo da se pobrine samo za ono što one ne mogu jer su premorene?\ngedza.73 16:28 29.04.2012\nElem, nisu sve žene protiv\nPa 'de ja nalet'o na ovu moju antiprotivnu.\nSve sam joj prednosti naveo, ali mrka kapa.\ne, sad, ako cenjeni muftija pobedi onda pored ličnog uverenja u ispravnost odluke imam i zakonsko pravo.\nloader 18:00 29.04.2012\nAko ne znaš, prva žena tako postaje Gazdarica\ngedza.73 18:18 29.04.2012\nEto vidiš, loader, kako sitna slova u ugovoru natovare čoveku bedu na vrat.\nKako god okreneš ne gine ti da ti ova prva bude gazdarica.\nTežak je život nas muškaraca\nloader 18:26 29.04.2012\npromena pola je uvek tu, na dohvat ruke\nmariopan 20:07 29.04.2012\nEhm...nego jesi probao da joj to predložiš posle velikog spremanja kuće, peglanja gomile veša, krečenja ili tako nešto?\nAjd puno sreće\ngedza.73 08:51 30.04.2012\nE, sestro slatka, kad sve to poradim ne osećam ni krilca, ni nogice ni kljunić.\nNit" mogu da romorim, nit" da govorim. A kamoli još da se sa njom raspravljam.\nMoraću ja Niccolu da malo priupitam oko pravnih saveta.\nzilikaka 09:49 30.04.2012\nPa dobro bre, kako ste tako naivni.\nTaj izum sa više žena je isključivo stvar prikazivanja i prestiža\nDa crknu komšije.\nNije potrošački mentalitet juče izmišljen\nSvaku treba nahraniti, obući, obezbediti smeštaj i sve uslove, a ti gledaj da li ti se to isplati.\nmariopan 11:38 30.04.2012\ngedza.73 22:46 30.04.2012\nSvaku treba nahraniti, obući, obezbediti smeštaj i sve uslove, a ti gledaj da li ti se to isplati\nSećaš li se onih strana u zabavniku gde isečeš konture tamo nekog, zalepiš na karton a onda mu kombinuješ odevne kombinacije.\nZa 'po grad'\nA ti, što mi kvariš maštarije trivijalnim stvarima poput hrane, odeće..\nKako se ono kaže\nGde čeljad nisu besna ni kuća nije tesna\nMilan će da me ubije zbog trolovoanja.\nzilikaka 10:35 29.04.2012\nJa samo da uložim demarš autoru, zbog zloupotrebe mog avatara u predizborne svrhe!\nmariopan 12:39 29.04.2012\nNaplati mu autorska prava, oderi ga za lovuuuuuuu.....\nMilan Karagaća 12:44 29.04.2012\nJa se izvinjavam i nadam se da se ne ljutite.Uostalom, morate priznati da lepo izgledaju.\nE ako mi pobedimo onda će sve to biti slatke lubenice, a ako oni pobede samo tikve.\nMilan Karagaća 12:46 29.04.2012\na ja mislio da si mi prijatelj.Uostalom, samo je slično a nije isto. Ta slika je bila već ranije u jednim novinama odakle sam preuzeo.\nmariopan 12:49 29.04.2012\na ja mislio da si mi prijatelj\nSamo mi je bilo slatko.\nzilikaka 13:05 29.04.2012\nNije bilo dovoljno to sa slikom nego se nastavljamo\nIz izloženog se može zaključiti da su lubenice nešto dobro, a tikve iliti ludaje ne valjaju\nMilan Karagaća 13:57 29.04.2012\nNe bre, nego bundeve nisu slatke kao lubenice ne mogu odmah da se jedu.\nInače, kada se malo poradi tikve su čak i korisnije, može da se napravi pita, da se ispeče, pa košpice, ali to sve treba da se čeka.Ovako evo ti slatka lubenica, ladna kao led, slatka kao med i glasaj za mene.\nzilikaka 14:54 29.04.2012\nInače, kada se malo poradi tikve su čak i korisnije\nAnonimni Pojedinac 10:51 29.04.2012\nDa li se sprema\nvelika izborna prevara?\nDa li bi neko od vas vidjenijih blogera, umesto sto se bavite vickastim pljuckanjem sa visine po i onako jadnoj politickoj ponudi u Srbiji, mogao da se pozabavi izuzetno vaznim pitanjem broja glasaca?\nPrema RIK u ovom trenutku u Srbiji ima 7 026 579 biraca, dok je prema popisu od prosle godine broj stanovnika 7 120 666. Znaci ima samo oko 100 000 sto je 1,4% (!) maloletnih stanovnika Srbije??? Nece da bidne.\nZasto je nastampano oko milion vise listica nego sto ima biraca? Ko stoji iza ovoga?\nHoce li iko da se pozabavi ovim ili cemo da se zamajavamo nebuloznim agitacijama koje ni na krave vise ne mogu da deluju?\nPreporuka: 686 / Link / Replika: 19 / Molimo vas da se ulogujete ili registrujete da biste mogli da šaljete komentare.\nexpolicajac 11:00 29.04.2012\nRe: Da li se sprema\nMnogo si bre naiva. Istina je davno umrla. Evo ti jedan prost primer. U Nišu održi DS predizborni miting. Ima metoda kojima se tačno izbroji broj prisutnih. Bilo ih je 1245, da kažem 1250, i neobjašnjavam dalje mehanizme brojanja. Onda izađu rezultati anketa i čuješ da će 21,17% da galasa za DS. Pa to je definitvno ludilo. Kad razgovaraš sa građanima i spomeneš DS, oni samo okrenu glavu i pljunu. Kad na kraju izađu rezultati, imamo da se krstimo\nDuboko sam uveren da će se u Nišu ponoviti 1996 godina koja je bila uvertira "lex specijalisa", samo što će ovog puta da SPS trlja ruke, SNS vodi bunu a DS bude linčovan\napacherosepeacock 11:01 29.04.2012\nMeni palo na pamet da ce ukoliko sns pobedi na izborima ds da proglasi izbore nevazecim. Kad vidi vraga, imaju bolji metod.\nsentinel26 14:24 29.04.2012\nČemu bi drugo služile nejasnoće i problemi sa biračkim spiskovima?\nVladajuća stranka već ima iskustva u toj raboti na lokalnom nivou i neće joj biti teško da to primjeni na cijelu državu.\nČemu igra oko učešća Srba sa Kosova i to jedna je priča za Sjever a druga za južno od Ibra ?\nSama činjenica da se ne zna završetak te komedije sve dok ne saznamo rezultate izbora bez Kosova, od kojih će zavisiti verifikacija učešća građana sa Kosova, u zavisnosti da li će ti glasovi trebati ovima na vlasti ili ne.\nČemu ovolika prljava kampanja u čemu za dva puna kruga pakla prednjači Demokratska stranka Borisa Tadića ?\nOd postojanja tzv, višetranačkih izbora ovoliko prljavštine nije viđeno da bi se Slobodan Milošević ponosio i morao bi priznati da je bio amater u odnosu na dremokrate.\nRRA sa potpukovnikom na čelu je zabranila jedan spot u kojem se pominju S.Milošević i V.Koštunica ali nije zabranila DS-u spot u kome se pominje T.Nikolić.\nRRA sa potpukovnikom na čelu je dozvolila učešće u kampanji čovjeku optuženom za ratne zločine, vojvodi od kašike direktno iz Sheveningena.\nU kampanju se uključilo i Javno tužilaštvo Srbije i Visoki savet sudstva i sve državne ustanove.\nNa svim (višetranačkim) izborima (do sada održanim) su sve stranke i svi predsednički kandidati obećavali mnogo više nego što realno mogu da ostvare i to nije ništa novo, postalo je standard izbora u Srbiji.\nPreko 80% obećanja koja su dali predsednički kandidati je po Ustavu izvan kompetencije predsednika Republike, a to građani ne bi trebali ni da slušaju no da im okrenu leđa (zadnjicu), odnosno da promijene TV kanal.\nAko znamo da nije sposoban da ispuni ni ono što jeste njegova nadlježnost čemu obraćanje pažnje na ostatak.\nRazumni ljudi kioji ne misle dupetom ne gledaju jednako na ta obećanja.\nKada stranka koja je na vlasti obećava mnogo a nešto od toga je mogla da ispuni u proteklom mandatu ali nije to uradila zbog nesposobnosti kadrova i zbog uvećane korupcije, onda se njena obećanja vrednuju jednom ocenom manje.\nSvuda u svijetu takva stranka bude obavezno kažnjena bez obzira ko će je naslijediti na vlasti. Naravno, to do sada nije važilo za Srbiju.\nŠto ih više lažu oni sve više blenu u njih.\nKad su ozbiljne krađe na izborima u pitanju, građani Srbije znaju šta će da rade u tom slučaju, imaju već bogato iskustvo i imaju spreman odgovor.\nPrijatelju, tebi preporuka što si, u dobroj namjeri, pokušao da nas razveseliš ovim tekstom.\nKRALJMAJMUNA 14:52 29.04.2012\n26. април 2012. године\nЗАПОЧЕТО ШТАМПАЊЕ ГЛАСАЧКИХ ЛИСТИЋА\nЗА ИЗБОРЕ ЗА НАРОДНЕ ПОСЛАНИКЕ НАРОДНЕ СКУПШТИНЕ\nНакон што је Републичка изборна комисија донела Одлуку о облику и изгледу гласачких листића и Решење о утврђивању броја гласачких листића за гласање на изборима за народне посланике Народне скупштине, расписаним за 6. мај 2012. године, данас је у штампарији ЈП "Службени гласник" почело њихово штампање.\nУ присуству заменика председника Републичке изборне комисије Славољуба Миленковића и чланова РИК-а, започето је штампање гласачких листића за изборе за народне посланике Народне скупштине. Гласачки листићи ће се штампати на папиру светло љубичасте боје, док ће се контролни лист за проверу исправности гласачке кутије штампати на папиру боје кајсије.\nТом приликом заменик председника РИК-а Славољуб Миленковић изјавио је да је укупан број бирача на дан 20. априла 2012. године 7.026.579, док ће се штампати 7.061.712 гласачких листића, што је збир укупног броја бирача и резерве од 35.133 која представља [b]0,5 процената од укупног броја бирача у Републици Србији.[/b] Штампарија је опремљена најсавременијом опремом и цео поступак штампања и паковања биће под видео надзором. Представници РИК-а и политичких странака могу да контролишу и присуствују у сваком тренутку штампању листића, додао је Миленковић.\nUvek je sumnjiv broj glasača na KiM. I to blogeri treba strogo da kontrolišu. Nema ko drugi.\nMilan Karagaća 15:27 29.04.2012\nТом приликом заменик председника РИК-а Славољуб Миленковић изјавио је да је укупан број бирача на дан 20. априла 2012. године 7.026.579\nPrema zvaničnom podatku na sajtu republičkog zavoda za statistiku broj stanovnika u Srbiji je 7,120.666.\nDaklem 7.120.666 - 7.026.579=94.087 lica mla]ih od 18 godina koji nemaju glasačko pravo.\nKRALJMAJMUNA 15:32 29.04.2012\nNije mi jasno, moram da priznam.\nKoga oni računaju?\nBilo bi dobro da neko postavi ovo pitanje. Ali bih rekao da niko neće.\nMožda ipak računaju i KiM sa zatečenim popisom svih ljudi od ko zna kada.\nZato i ja mislim da je to opasan prostor za manipulaciju.\nKontrole na samim biračkim mestima su komične ali KiM je "plodno" polje.\nMilan Karagaća 15:34 29.04.2012\nu dobroj namjeri, pokušao da nas razveseliš ovim tekstom\nbaš je zabavno sve udrobljeno\nivana23 15:47 29.04.2012\nsentinel26 16:33 29.04.2012\nUdrobljeno jeste to što si linkovao, ali je fekalijama popareno.\nPola DS-a, cijeli LSV i neke TV sranice se podiglo da truća o Nikolićevoj diplomi kao da će mu nešto trebati za obavljanje predsedničke funkcije.\nKakvu korist je Srbija imala od Tadićeve diplome ? Nikakvu!\nKako se zove ispit đe je Tadić naučio da pita je li kokoškama bilo hladno za vrijeme poplave ?\nKakvu korist Srbija ima od diplome Šutanovca maš.inženjer bez dana radnog iskustva u struci ali sa jednim kursom iz Garmišpartenkirhena i jedim iz USA je postao ministar vojni ?\nKoliko ispita iz poljoprivrede ima ministar Petrović, nekadašnji ministar pravde ?\nKoliko ispita iz rudarske struke ima Dulić, ako se rudarenje njegovih privatnih firmi po budžetu ne računa u ispite ?\nPredsednik RIK, član DS-a je istovremeno i donator te stranke, poslije raspisivanje izbora dva puta je donirao novac svojem DS-u (50.000 + 100.000 din).\nVeoma originalan način krađe para iz budžeta u korist vladajuće stranke.\nNi u evropskim državama niko ne bi imao povjerenje u takvog predsednika RIK-a.\nZa obavljanje te funkcije njemu diploma koju posjeduje neće služiti, ali hoće žuta članska karta.\nsentinel26 16:40 29.04.2012\nRastanak sa žutima\nŽuti mravi je l’ vam žao\nGospodski je život bio\nPreko vlade sprovodio\nOj ministre za hajduke\nPokreni se od sve muke\nSkokni kao soko sivi\nVojvoda u Hagu živi\nVojvodu nam ti dovedi,\nDa on Tomi zapovedi\nI kašiku da ponese\nPobedu nam on donese\nŽuti rejting da se digne\nKad Vojvoda ovde stigne\nŽuti mravi više sreće\nVojvoda vam pomoć neće\nKad je na sud odlazio\nZlo proljeće najavio\nSpremite se svi žutaći\nNarod će vas s vlasti maći\nSpremite se što ranije\nS.26 Dne 29-og Aprila, Ljeta Gospodnjeg 2012-og na Žućkastom bulevaru bb\napacherosepeacock 17:10 29.04.2012\n94.087 lica mla]ih od 18 godina koji nemaju glasačko pravo.\nU celoj Srbiji od 0 do 18 godina?\nMilan Karagaća 18:36 29.04.2012\nMilan Karagaća 18:37 29.04.2012\nA za koju farbu ti navijaš kad ovako ove opevavaš?\nsentinel26 19:08 29.04.2012\nPrijatelju, kad ovima stave bukagije, možda ću se oglasiti, trenutno sam stranački neopredeljen.\nPjesma nije navijačka, već je običan opis minulog (ne)rada.\nMilan Karagaća 19:21 29.04.2012\nda malo ipak ne preteruješ i glede Tadića i glede Šutanovca pa i Petrovića?\nDa li misliš da je npr. Sarkozijeva diploma diploma za predsednika ili npr. da je struka g-đe Merkel baš mnogo kompatibilna sa mestom kancelara.\nNi nemački ministar vojni, ni francuski, sada više ni ruski nemaju specijalno vojno obrazovanje kao što nema ni Milica Pejanović, to su ljudi političari, visoki partijski funkcioneri kojima stranke poveravaju najviše funkcije.Eto Šojble u Nemačkoj samo još nije bio ministar spoljnih poslova.\nDrugo je pitanje dakle šta je u tim resorima urađeno ali to više zavisi od političke volje i koalicionog konteksta nego npr. vojnog obrazovanja samog ministra jer ako postoji volja postoje i stručnjaci koji će je operacionalizovati.\nranoranilica 19:37 29.04.2012\nEvo šta je izjavio ministar prosvete za ovogodišnje polaganje prijemnih ispita za srednje škole: "..ove godine će oko 78.000 učenika završiti osnovno obrazovanje..".\nA gde su ostale starosne grupe maloletnika?!!\napacherosepeacock 20:05 29.04.2012\nMa naravno, navedena cifra nema veze s pamecu. Cuj ni 100 hiljada maloletnika u zemlji od 7 miliona.\nmariopan 20:16 29.04.2012\nMoja deca dobijaju pozive mada nisu ovde već 15 godina i ne glasaju na drugom mestu (ambasade).\nTe listiće prebroje na biračkom mestu i vraćaju ali ne znam šta se posle sa njima radi.\nBila sam kontrolor na jednim izborima i sve mora da se slaže.\nDo te tačke sve izgleda u redu, ali kada odu iz ruku ovlašćenih kontrolora....nemam pojma koliko je moguće da se njima manipuliše?\nI pouzdano znam da su neki pokojnici gpodinama dobijali pozive, ti spiskovi nisu ažurirani ko zna otkad?\nsentinel26 20:40 29.04.2012\nNe preterujem ako se pitanje ne odvaja od njihove histerije u vezi Nikolićeve diplome koja će njemu da služi isto ka i Tadiću njegova, za slikanje, a mogu obojica nekoj šarulji na rogove da ih nataknu.\nU slučaju Šutanovca presudniji su bili oni kursevi u Garmišu i USA no diploma, pa možda sam malo preterao, ali onda i Nikolić ima nekoliko "kurseva" pa su kvit, a neki drugi imaju poštansko-telegragfske kurseve.\nOvi Čankovi lizaši, kao izviđačka prethodnica DS-a (sa zelenim maramama oko vrata), su pokazali najveću histeriju, osim podataka o Nikolićevim studijama (na šta imaju pravo) tražili su i kompletan dosije da im se dostavi, na šta nemaju pravo (čak ni sa dozvolom samog Nikolića), a to njihovo bahato ponašanje je čista demonstracija sile.\nA o stručnosti Dulića za posao koji radi da ne govorimo, umjesto u zatvor poslije prvog ministarstva on je za nagradu dobio dva u paketu.\nNa kojoj klinici je završio specijalizaciju za ortopeda?\nDa li je to specijalizacija za operacije ljudi ili operacije budžeta?\nTo je mnogo važnije da znaju poreski obveznici.\nMilan Karagaća 19:06 29.04.2012\nPredsednički kandidat Ivica Dačić pozivao je građane na\n“mirnu revoluciju protiv ugnjetavanja radničke klase i seljaka”\nDačić je na skupu u kruševačkoj hali sportova rekao da je sada "sve podređeno profitu i interesima i da se ne vodi računa o radničkoj klasi".\n“Policija ne sme da bije narod, već da hapsi one koji su ih naterali da štrajkuju”, dodao je predsednik SPS-a koji se, kako je naveo, zalaže za društvo jednakih šansi u kojima će vlast biti vraćena narodu.\n"Posle 5. oktobra ustanovljena je nova politika koja je donela uništavanje fabrika i isterivanje radnika sa posla i zato pozivam građane da promene takvu politiku 6. maja kako se ne bi dogodilo da žrtve ponovo glasaju za svoje dželate", poručio je Dačić.\nGovoreći o političkim protivnicima i njihovom pozivu "da ne rasipaju glasove na male stranke", Dačić je kazao da će i (Boris) Tadić i (Tomislav) Nikolić posle izbora morati da razgovaraju sa njim, napominjući da su lideri DS i SNS "uložili ogromna sredstva za kampanju u kojoj se čuju samo velika licemerna obećanja".\nOn je ponovio da njegovi politički protivnici ne žele da odgovaraju na teška pitanja, među kojima je da li će se praviti drugačiji sistem, menjati zakon o radu, ući u Evropsku uniju i šta će biti sa Vojvodinom.\nPrema njegovim rečima, u predizbornoj kampanji ima velikih obećanja i licemerja, jer su njegovi protivkandidati, kako je rekao, potrošlili milione evra koje su "uzeli od bogatih da bi dobili glasove od siromašnih".\nDačić je rekao i da njegovi protivnici pokušavaju da predstave koaliciju oko SPS-a kao minornu, pozivajući građane da ne rasipaju glasove i glasaju za male stranke.\n"Džaba je da glasate za Tadića i Nikolića, jer nakon izbora obojica moraju da dođu kod mene", rekao je on.\nDačić je kazao da njegovi protivkandidati beže od problema da ne bi odgovarali na teška pitanja poput Kosova, Republike Srpske, ulaska u Evropsku uniju.\n"Ne žele ni da odgovore hoćemo li praviti drugačiji ekonomski i politički sistem, gde su prava radnika, hoćemo li menjati Zakon o radu. Oni se naroda sete samo u vreme izbora", rekao je Dačić.\nDačić je poručio da ne zavisi od moćnika iz Srbije, Brisela, Vašingtona ili Moskve i da odgovora jedino svom narodu i svojoj zemlji.\n49 41 22:26 29.04.2012\nZbog mera stednje,\nsvetlo na kraju tunela bice ugaseno.\nMilan Karagaća 09:35 30.04.2012\nPolitička (ne) kultura\ntradicionalno i mental(itet)no, kao da smo i dalje na početku XX veka i još nekulturniji i nevaspitaniji.\nIzvređati drugoga izgleda je oduvek bila najveća vrlina na ovim prostorima.\nSvaka sličnost sa ovim je potpuna, s tim što je sada zbog razvijenosti medija mnogo intenzivnije i agresivnije.\nRe: Politička (ne) kultura\nMilan Karagaća 09:37 30.04.2012\nMilan Karagaća 09:38 30.04.2012\nMilan Karagaća 09:40 30.04.2012\nmilisav68 10:40 30.04.2012\nPašić je bar imao novčanik, za razliku od Broza.\nMilan Karagaća 13:38 30.04.2012\nda, imao ga je i Pašićev sin Rada o kome i Arčibald Rajs pisaše.\ndragoljub92 20:59 30.04.2012\nnajbolji spot itkad\nMilan Karagaća 00:09 01.05.2012\nRe: najbolji spot itkad


Predsednik NS RS razgovarao sa članovima Komiteta za spoljne poslove državne ruske Dume o mogućnostima saradnje | Republika Srpska | Novosti.rs\nR.S. | 22. maj 2019. 14:19 | Komentara: 0\nPredsednik Narodne skupštine Republike Srpske Nedeljko Čubrilović razgovarao je u Moskvi sa članovima Komiteta za međunarodne poslove državne ruske Dume o mogućnostima saradnje skupštinskih radnih tela\nČubrilović predsednik DEMOS-a\nNedeljko Čubrilović: Za nas dobra opozicija je uvek korisna\nPredsednik Narodne skupštine Republike Srpske Nedeljko Čubrilović razgovarao je u Moskvi sa članovima Komiteta za međunarodne poslove državne ruske Dume o mogućnostima saradnje skupštinskih radnih tela, posebno u oblastima nauke, kulture, obrazovanja i sporta.\nDelegaciju Dume predvodila je zamenik predsednika Komiteta za međunarodne odnose Svetlana Žurova, a činili su je deputati ruske Dume - jedan od najvećih šahista svih vremena i deputat Anatolij Karpov, Anton Morozov i Mihail Gulevski.\n"Na sastanku je bilo reči o odnosima Republike Srpske, BiH i Ruske Federacije, te modalitetima jačanja međuparlamentarne saradnje. Predsednik Čubrilović sa članovima Komiteta razgovarao je i o situaciji na Zapadnom Balkanu, a Svetlana Žurova govorila je o aktuelnom problemu Rusije i Saveta Evrope" saopšteno je danas iz Narodne skupštine Srpske.\nČubrilović se u utorak, prvog dana zvanične posete Ruskoj Federaciji, sastao sa predsednicom Saveta Federacije Federalne skuštine Valentinom Matvijenko sa kojom je razgovarao o pitanjima međuparlamentarne saradnje i perspektivama razvoja bilateralnih odnosa.\nPROČITAJTE JOŠ: Predsednik parlamenta RS podržao trasu autoputa koju traži Bijeljina\n"Zainteresovani smo za dosledno provođenje Dejtonskog sporazuma i razvoj saradnje Rusije i Republike Srpske. Rusija Republiku Srpsku smatra glavnim političkim i ekonomskim partnerom u BiH i verujemo da će ova vaša poseta ojačati našu međuparlamentarnu saradnju, ali i ukupne odnose između Rusije i Republike Srpske" rekla je na tom sastanku Matvijenko.\nPredsednik parlamenta Srpske je istakao da Republika Srpska ostaje čvrsto opredeljena za poštivanje Dejtonskog mirovnog sporazuma i da će dosledno zastupati Rezoluciju Narodne skupštine o vojnoj neutralnosti BiH. Na sastanku je bilo reči i o kulturnoj saradnji, te povećanju broja studenata iz Republike Srpske na univerzitetima u Moskvi, kao i učenju ruskog jezika u školama u Srpskoj.\nČubrilović u poseti Ruskoj Federaciji boravi na poziv predsednice gornjeg doma Ruskog parlamenta gospođe Matvijenko.\nKako je predviđeno protokolom posete, trebalo bi da se sastane i sa predsednikom Komiteta za međunarodne poslove Saveta Ruske Federacije Konstantinom Kosačevim.\nKupili smo maske 8.89%\nNadam se da meteorolozi greše 12.7%


Njemci šokirani rasizmom sekretarke ambasade Hrvatske u Berlinu - CdM\nNjemci šokirani rasizmom sekretarke ambasade Hrvatske u Berlinu\nSkandal s rasističkim i antinjemačkim postovima na Facebooku prve sekretarke hrvatske ambasade Elizabete Mađarević postao je tema i u medijima njemačkog govornog područja.\nMađarević je na svom profilu na Facebooku zagovarala “bijelu Evropu”, izražavala ksenofobne i homofobne stavove, a svojevremeno je u jednom autorskom tekstu njemačkoj kancelarki Angeli Merkel zamjerila “nedostatak vlastite kulture”, piše index.hr.\nOvo je stiglo je i do Berlina, gdje je Mađarević bila imenovana za prvu sekretarku hrvatske ambasade. Njemačka televizija ZDF izvještava da je “rasistički post hrvatske diplomatkinje izazvao pažnju” te dodaje da se hrvatsko Ministarstvo vanjskih poslova oštro ogradilo od stavova svoje diplomatkinje. Pozvana je na razgovor u Ministarstvo.\n“Slučaj dobija na važnosti zbog toga što Hrvatska početkom godine preuzima predsjedavanje Vijećem Evropske unije”, konstatuje ZDF.\nZDF ističe da se Mađarević prvo branila izjavom kako ima pravo na svoje konzervativne stavove, da bi onda, dan nakon toga, ustvrdila kako joj je profil hakovan, ali da to protivrječi činjenici da je duže vrijeme objavljivala “ultradesne, homofobne i ksenofobne stavove”. Navodi i da je Mađarević “vrijeđala Angelu Merkel”.\nAustrijski Kronen Zeitung piše o “mržnji na Facebooku” koju je širila hrvatska diplomatkinja.\nO skandalu s rasističkim postovima hrvatske diplomatkinje izvještavaju i nedjeljnik Stern, poslovni dnevnik Handelsblatt, lokalni list Neue Dresdner Nachrichten i mnogi drugi.\nAustrijski veoma čitani tabloid Kronen Zeitung piše o “mržnji na Facebooku” te da je “hrvatska diplomatkinja izazvala dramu u Berlinu” svojim postom o “čistoj i autentičnoj Evropi” koja je “bijela Evropa”. Kronen podsjeća da je Mađarević početkom godine imenovana za prvu sekretarku hrvatske ambasade u Berlinu.\nDer Standard pak konstatuje da su “rasistički stavovi hrvatske diplomatkinje u Berlinu izazvali uznemirenost” te ističe da se od Mađarević hrvatsko Ministarstvo vanjskih poslova distanciralo.\n“Prvo odbrana svojih stavova, onda navodno hakovanje”, komentariše Der Standard promjenu priče Elizabete Mađarević koja je prvo rekla da ima pravo izjavljivati takve stvari, da bi sjutradan ustvrdila kako je žrtva hakovanja i da se preko nje napada vlada.\nTagsElizabeta Mađarević Evropska unija Facebook Hrvatska Njemačka\nInteresantne su ove “bijele” dusebriznice sto ubijaju ljubavne probleme na Jamajku.\nHakovami joj profil haha pa to i Predsjednica otvoreno priča\nI hrvati mirnu za trku imaju\nPa nista pogresno nije rekla,Evropa i treba da bude bijela.\nA ako kazem da Njemacka treba da bude cista arijevska nacija, i da je treba ocistiti od svih ne arijevaca (ukljucujuci slovene), isto nista pogresno nisam rekao?\nSloveni su Arijevci\nnevidite balvan u svom oku\nDaleko im lijepa kuća, ne znaš ko je gori, oni ili ova naša nesreća sa sjeverne granice. S kim smo mi živjeli 40 godina…\nOvo neka Mirna 😁…\nTaman slice i po izgledu ispijene face od zlobe i sicije.


Esprit radio – 10 godina postojana - GradPrijedor.com - Portal grada Prijedora\nHome»Kultura»Esprit radio – 10 godina postojana\nEsprit radio – 10 godina postojana\n10. maja 2008. 2 Mins Read\nU četvrtak 8. maja u sportskoj dvorani Mladost u Prijedoru održan je koncert Vatromet zvijezda. Koncert je organizovan povodom 10 godina uspješnog rada Esprit radija. Prije tačno 10 godina 6. maja 1998. godine, Esprit radio je počeo sa emitovanjem signala na tadašnjoj frekvenciji 89.8MHz. Prva muzička numera koja je puštena u program bila Jennifer Rush The Power Of Love. Od početka emitovanja programa pa do danas Esprit radio je svojim signalom pokrivao sjevero-zapadni dio BiH i jedan dio republike Hrvatske. Jedna su od rijetkih radio stanica koji imaju dozvolu za rad u prijedorskoj i banjalučkoj regiji.\nPrva dva mjeseca emitovali su eksperimentalni program, da bi nakon toga počeli uobličavati programsku šemu koja je, sa manjim izmjenama, zadržana do današnjeg dana.\nOd tada pa do danas radili su i sarađivali sa brojnim novinarima, voditeljima, tehničarima i drugim ljudima dobre volje. Neki od njih pronašli su svoj put u razne dijelove naše zemlje i inostranstva, a neki su, na žalost, napustili ovaj svijet zauvijek.\nDanas Esprit radio na 94.1MHz emituje 24 sata programa. Na koncertu povodom 10 godina Esprit radija učestvovale su mnoge poznate muzičke zvijezde: Donna Ares, Jovan Perišić, Halid Muslimović, Bojan Tomović, Jovana Pajić, Mišo Davidović, Danijel Ðurić, Momo & Dodir, Ogi Hrgar, Dijana i Dejan Ćulum, Saška Kobra uz pratnju Remix band-a. Posjetioci u prepunoj dvorani Mladost uživali su u tročasovnom muzičko-scenskom spektaklu, da bi druženje bilo nastavljeno do ranih jutarnjih sati u poznatom prijedorskom lokalu Life Club.\nEsprit radiju srećan 10. rođendan sa željom da proslavi još mnogo rođendana i organizuje još mnogo ovako uspješnih koncerata.\nSlike možete pogledati ako kliknete ovdje.


ISPALI U NIŽI RANG ALI I DALJE OZBILJNO RADE: U Proleter je stiglo dobro poznato lice! - Domaći fudbal, Fudbal\nISPALI U NIŽI RANG ALI I DALJE OZBILJNO RADE: U Proleter je stiglo dobro poznato lice!\nFudbal Jelen Super League season 2014-2015 Donji Srem v Crvena Zvezda Head coach Zoran Govedarica Novi Sad, 29.04.2015. foto: Srdjan Stevanovic/Starsportphoto©\nVukašin Cvetković 15.06.2022., 20:32 3 Comments\nPromene na Slanoj bari!\nEkipa Proletera će se od naredne sezone takmičiti u Prvoj ligi Srbije, odnosno u drugom rangu srpskog fudbala. Uoči nove sezone desila se jedna veoma bitna promena. Naime, za novog sportskog direktora novosadskog Proletera imenovan je Zoran Govedarica, stručnjak koji dobro poznaje klub.\nHead coach Zoran Govedarica\nGovedarica je bio deo Proletera u čak četiri navrata. Prvi put je na Slanu baru došao 2011. godine, zatim se vraćao 2014, 2016, i 2018. godine. Njegov poslednji angažman bio je u redovima Rudara iz Pljevlja.\nApril 07. 2019. Nis, Srbija, Radnicki Nis, Super liga Srbije, Backa(credit image & photo: Vanja Keser / STARSPORT) Nenad Lalatovic, Zoran Govedarica\nSvoju igračku karijeru Govedarica je proveo u Radničkom, Novom Sadu, AIK-u iz Bačke Topole, Cementu iz Beočina i ČSK Čelarevu.\nFK ProleterProleterPrva LigaPrva liga SrbijeZoran Govedarica\nPrethodna vest FJURI: ‘Džošua nije moj nivo! Mogu da se vratim iz penzije samo za pola milijarde funti!’\nSledeća vest OČEKIVANO: Novak prvi nosilac na Vimbldonu, evo kada može da se sastane sa Nadalom!\nSimke rs says:\n26.06.2022. at 08:39\nSa ovim bislimjem nema napredka i zivota zato sto ljudi sa kojima je blizak kazu da je PATOLOŠKI LAŽOV . A to je izuztno teska i ne izleciva bolest. Zato na vreme upoziravam da ce RFK NOVI SAD nestati pono sa fudbalske scene. Zasto taj covek da se pita sve u RFK NOVI SAD\n16.06.2022. at 18:46\nOzbiljan rad ? Proleter više ne postji poznati novosadski ugostitelj AB ga je unistio .Decko ti si ugostitelj izgleda se jos nisi opametio i shvatio da ti stvarno nista neznas i da za tebe nema lepe reci u Novom Sadu.\n23.06.2022. at 19:49\nKo drzi tog pojkonog demokratu on je dosao ponovo da ugasi Fk Novi Sad sram vas bilo sta radite vise iz dana u dan gubite poverenje svih. Pokraliste proleter sad hocete i novi sad .Mars sa detelinare.\nFJURI: ‘Džošua nije moj nivo! Mogu da se vratim iz penzije samo za pola milijarde funti!’\nOČEKIVANO: Novak prvi nosilac na Vimbldonu, evo kada može da se sastane sa Nadalom!


NBA: "Čarobnjaci" demolirali Toronto, šampion u problemu\nRezultatom 4:0 u četvrtfinalnoj seriji među četiri najbolja tima Istočne konferencije plasirao se i Vašington koji je pobedio Toronto sa 125:94.\n"Bikovi" uteruju strah, Vučević odličan\nKošarkaši Čikaga zabeležili su sedmu uzastopnu pobedu u NBA ligi, pošto su u gostima pobedili Indijanu sa 92:90. Ekipu je do pobede predvodio Džimi Batler sa 27 poena i devet skokova, a pomogli...


Pitajte Urologa - Dr Dimitrije Jeremić - Demetra\nDr Dimitrije Jeremić rođen je u Novom Sadu 11.11.1980. godine. Medicinski\nFakultet u Novom Sadu, upisao je 1999.godine. Od 2007. zposlen u Kliničkom\ncentru Vojvodine i na Medicinskom fakultetu Univerziteta u Novom Sadu. Deo\nspecijalizacije proveo u univirzitetskoj Klinici Royal Hallamshire Hospital\nu Velikoj Britaniji. Doktorirao na temu karcinoma prostate u 2015. godini.\nTečno govori engleski jezik. Trenutno glavni fokus u stučnoj praksi u\ndomenu funkcionalne urologije: poremećaji mokrenja, stres inkontinencija\nNažalost, trenutno nismo u mogućnosti da omogućimo NOVE odgovore na pitanja urologa!\nDr Dimitrije JeremićApril 14, 2022\nŽila na penisu u erekciji\nČitalac se obratio urologu jer mu se pojavljuje žila na penisu u erekciji i nije siguran zašto se to dešava…\nDr Dimitrije JeremićOctober 18, 2018\nPoštovani doktore, Voleo bih da mi pomognete. Imam problem sa erekcijom. Moj penis postigne erekciju ali vrlo brzo počne da pada.…\nČitatelj postavlja pitanje urologu da li je operacija prostate jedino rešenje za njegov problem sa kojim se suočava. Pitanje: Poštovanje…\nDr Dimitrije JeremićJuly 5, 2018\nČitatelj se obratio urologu sa pitanjem o tome što je smanjena količina sperme i da li bi nekako mogao da…\nNaša čitateljka ima problem učestalog mokrenja dok joj je urinokultura negativna te se obratila urologu za pomoć. Pitanje: Poštovanje, Imam…\nDr Dimitrije JeremićJuly 1, 2018\nPukao frenulum – šta raditi?\nČitalac ima problem jer je pukao frenulum i treba mu savet urologa kako bi znao šta da radi. Pitanje: Dobar…


Položaj radničke klase u Sremu od 1918. – 1941., Institut za istoriju Vojvodine, Novi Sad, 1982, str. 1-307.\nDobavljeno iz "https://hr.wikipedia.org/w/index.php?title=Mira_Kolar-Dimitrijević&oldid=6222101"


Da li depresija u trudnoci utice na bebu? - Trudnoca - Trudnoca & Porodjaj - MojaBeba.com\n2008-06-09. Da li depresija u trudnoci utice na bebu?\nUkoliko vas depresija sprečava da živite normalno ili jako patite, trebalo bi da razmislite o uzimanju antidepresiva. Nasuprot onome što mnoge žene misle, lečenje je manje štetno po bebu nego sama bolest. Iako je negativni uticaj leka na nerođenu bebu umeren, a ozbiljnije komplikacije veoma retke, vaša odluka o uzimanju lekova jedino zavisi od vaše zdravstvene prošlosti i ozbiljnosti depresije. Svakako se konsultujte sa lekarom o terapiji i naglasite da ste u drugom stanju. Zapamtite da depresija koja se ne leči donosi rizik i da vam nakon bebinog rođenja onemogući da uživate u majčinstvu i stvorite čvrstu vezu punu ljubavi između vas i vaše bebe.


1 predmet svakodnevno koristimo u kuhinji, a može dovesti do TROVANJA\nM. P. 11. februara 2022. 12:33\nPonovljena upotreba kuhinjskih krpa stavlja porodice u rizik od trovanja hranom, tvrdi nova studija. Sloj bakterija otkriven je na 100 krpa tokom mesec dana eksperimenta naučnika Univerziteta Mauricijus. Istraživači su otkrili rast bakterija na 49 krpa, sa više od trećine njih bilo je pozitivno na koliformne bakterije, grupu kojima pripada Ešerihija koli.\nStudija je pokazala da je razvoj Ešerihije bio verovatniji na krpama koje su ostavljene da stoje vlažne u kuhinji, dok su koliformne i bakterije stafilokokus aureus pronađene u većoj količini u kućama sa “nevegetarijanskom ishranom”.\nTakođe, otkriveno je da su kuhinjske krpe u domovima u kojima žive velike porodice i onim siromašnijima imale veće količine bakterija.\n– Naša studija pokazuje da su sastav porodice i higijenske prakse u kuhinji uticale na nivo mikroba na kuhinjskim krpama. Takođe smo otkrili da su ishrana, način korišćenja i vlažnost kuhinjskih krpa veoma važni u podsticanju rasta potencijalnih patogena odgovornih za trovanje hranom – istakla je dr Sušila Birandžija Hurdojal sa Univerziteta Mauricijus.\nOpasno grešimo: Ova mesta u kuhinji su najprljavija, a mi ih ne…\nIstraživači su rekli da je do prisustva Ešerihije koli na nekoliko krpa u studiji verovatno došlo fekalnom kontaminacijom, što ukazuje na to da su nehigijenske prakse u kuhinji široko raširene. Ukupno je 37% krpa korišćenih u eksperimentu imalo rast koliformnih bakterija, 37% je bilo pozitivno na Enterokoke, a 14% na stafilokokus aureus.\nNaučnici su zaključili da je upotreba jednokratnih papirnih ubrusa u kuhinji higijenskija.\n– Podaci pokazuju da su nehigijenske prakse tokom rada sa nevegetarijanskom hranom uobičajene u kuhinji. Vlažne krpe i višenamenska upotreba kuhinjskih krpa nisu nešto što treba ohrabrivati. Velike porodice sa decom i starijim osobama moraju biti posebno predostrožne – dodala je Hurdojal.\nKoliformne bakterije mogu uzrokovati niz stanja kod ljudi, od grčeva u stomaku, povraćanja i groznice do ozbiljnijih poput upale pluća i respiratornih oboljenja, podseća “Indipendent”. Stafilokokus aureus bakterije mogu dovesti do oboljenja koja ugrožavaju život, poput meningitisa, bakterijemije i sindroma toksičnog šoka.


Zvezda serije "Bez traga" Entoni La Palja snima u Beogradu\nU Holivudu se pitaju gde je Entoni i kako je nestao “Bez traga”! Entoni La Palja, australijski glumac, zvezda serije "Bez traga" koja se emituje na kanalu Prva Plus, upravo snima na ulicama Beograda scene novog trilera „Newcomer“.\n04.03.2014. - 11:43h\nENTONI LA PALJA / FOTO TWITTER: @ANTHONYLAPAGLIA\nDobar deo radnje ovog holivudskog filma događa se u Srbiji, tako da se nemojte čuditi ako sretnete slavnog glumca na Dorćolu u Gospodar Jovanovoj ulici. Prate ga kamere i znatiželjni pogledi prolaznika. Ne viđa se uživo baš svaki dan FBI agent Džek Malon iz TV serije „Bez traga“! Sa njim u sceni je i glavni junak, kog igra Džejms Flojd, prošlogodišnji dobitnik Bafte za debitanta. Inače, u prethodnih par dana, na tviteru smo mogli videti pohvalne komentare na račun naše prestonice. Naime, Entoni je komentarisao uz slike da je prijatno iznenađen Beogradom i da u Srbiji oseća jako pozitivne vibracije…\nReditelj i scenarista Kai Beri napisao je napet triler o Aleksu (igra ga Flojd), agentu CIA. Zbog njegove početničke, nenamerne greške u Beogradu biva ubijena cela njegova specijalna jedinica, a on postaje glavni osumnjičeni. Kreće međunarodna potera, a Aleks je u bekstvu po istočnoj i centralnoj Evropi i u međuvremenu pokušava da utvrdi ko mu je smestio.\nBEOGRAD - LOKACIJA SNIMANJA / FOTO TWITTER: @ANTHONYLAPAGLIA\nNajveću zaslugu za to što se film snima baš u Srbiji ima Srđan Stakić, producent filma. Radnja je mogla biti smeštena u bilo koju zemlju ali, kako kaže, kockice su se sklopile same. Snima se ukupno pet nedelja na Mokroj gori i u Beogradu.\n- Beri i ja smo se upoznali pre godinu i po dana i odlučili zajedno da radimo. Tražili smo lokacije i koproducenta i na kraju se odlučili za Srbiju. Pošto sam ja poreklom iz Beograda, bilo mi je drago što ću se vratiti u domovinu i baš ovde snimiti svoj prvi film - priča Srđan, koji je u Ameriku otišao kao srednjoškolac da bi potom doktorirao na Univerzitetu Kolumbija.\nInače, u prethodnih par dana, na tviteru smo mogli videti pohvalne komentare na račun naše prestonice. Naime, Entoni je komentarisao uz slike da je prijatno iznenađen Beogradom i da u Srbiji oseća jako pozitivne vibracije…\nSrpski glumci u trileru\nU filmu „Novajlija“ ima i nekoliko naših glumaca. Veću ulogu u ovom ostvarenju zabeležio je Predrag Ejdus, a mesto u trileru su našli i njegova ćerka Vanja, kao i glumac Ljubomir Bandović.\nAgent FBI Džek Malon\nEntoni La Palja je najpoznatiji po ulozi FBI agenta Džeka Malona u američkoj seriji „Bez traga“, za koju je osvojio Zlatni globus za najboljeg glumca. Zapaženu ulogu imao je u „Blejdu“ i „Klijentu“.


First 36 | Ultra Yachting & Brokerage\nFirst 36 (2022)\nod 198.000 € (PDV nije uklj.)\nNovi BENETEAU First 36 je dobio zadaću da premosti jaz između visoko tehnološki razvijenih regatnih brodova i uobičajene grupe višenamjenskih jedrilica pod srodnim nazivnikom cruiser-racer.\nDa bi bili još precizniji, čak i standardna verzija novog First 36 ima razvijenu sposobnost glisiranja već u uvjetima vjetra srednje jačine, uvjetima moderate breeze.\nKad skinete posebnu regatnu opremu za rukovanje regatnim jedrima i odlučite ploviti sa obitelji na krstarenju ili običnom dnevnom jedrenju, sjedala u kokpitu sa jastucima povećavaju sjedeće površine i skladišni prostor konopa za privez, bokobrane i sl.\nStol u kokpitu je dovoljno velik da za njim ugodno sjedi posada od 6 odraslih osoba.\nDodatno, dizajneri su osmislili i dodatnu platformu za kupanje koja daje ugodan prilaz moru sa minimalne visine, bez da na bilo koji način umanjuje pomorske osobine broda u plovidbi.\nJednostavnost, komfor i višestruka upotrebljivost elemenata unutrašnjosti razvila je First 36 između i unutar klasičnog rasporeda sa tri kabine.\nNajveću dominaciju unutrašnjosti salona preuzima središnji hladnjak sa dodatnom i sklopivom kuhinjskom površinom, na ovaj način kuhinjski prostor ovog broda ulazi u kategoriju puno većih jedrilica, kao veoma bitan element korištenja broda.\nProlazni prostor oko stola sa posebno sklopivim salonskim stolom dozvoljava i u jedrenju iznimno veliki prostor za slaganje jedara i opreme prema potrebi rasporeda težina, ovisno o uvjetima plovidbe, tzv. stacking.


U BiH registriran 231 novi slučaj zaraze koronavirusom - Hrvatski Medijski Servis\nU BiH registriran 231 novi slučaj zaraze koronavirusom\nU posljednja 24 sata u cijeloj Bosni i Hercegovini registrirano je 231 novi slučaj koronavirusa. Federacija BiH bilježi 162 novozaražene osobe, a Republika Srpska 69.\nNovi slučajevi registrirani su u Unsko-sanskoj, Srednjobosanskoj, Zeničko-dobojskoj, Hercegovačko-neretvanskoj, Zapadnohercegovačkoj, Bosansko-podrinjsko, Tuzlanskoj, Hercegbosanskoj županiji i Županiji Sarajevo, prenio je Klix.\nZaključno s današnjim danom, u Federaciji BiH oporavljen je 3.571 pacijent.\nU posljednja 24 sata u Republici Srpskoj izvršeno je testiranje 522 laboratorijska uzorka, a (SARS-koronavirus CoV-2) potvrđen je kod 69 osoba.\nPodaci za Brčko Distrikt očekuju se u sljedećih nekoliko sati./HMS/


LEKOVITA VOĆKA! Prirodan lek za POVIŠEN HOLESTEROL, a može da ZAMENI MLEČNE proizvode - Informer Ad\nSmokva je vrlo cenjena voćka, i sveža i suva, a odvajkada se koristi i u narodnoj medicini - od lečenja zubobolje, preko upale grla, do zalečivanja žuljevA\nU staroj Grčkoj bila je jedna od glavnih namirnica u ishrani, dok su je u Rimu smatrali svetim voćem.\nEVO KAKO DA SE IZBORITE SA NISKIM PRITISKOM!\nEVO KAKO DA SE IZBORITE SA NISKIM PRITISKOM! sledeća vest\nUživanje u smokvama, bilo da se jedu sad, sveže, ili osušene, preporučljivo je onima koji pate od povišenog holesterola jer su bogate vlaknima, a samo pet smokava na dan osigurava više od 20 odsto preporučene dnevne količine vlakana.\nSada bi trebalo da ih jedete sveže jer su manje kalorične, a i jedne i druge mogu da vam posluže ako imate ovakvih problema:\nPRIRODNI RECEPTI ZA SPUŠTANJE POVIŠENE TELESNE TEMPERATURE! Tuširanje i supice najbrže gase vatru\nŽvaćite dva do tri lista smokve, a potom isperite usta vodom. Osim što ćete tako ukloniti ranice u usnoj šupljini, imaćete svež dah.\nUkoliko ste intoleratntni na mlečne proizvode, smokve mogu da vam pomognu. Pune su kalcijuma i zato su odlična alternative onima koji ne mogu da piju mleko ili jogurt.\nMesto na kome se žulj pojavio trljajte svežim listom smokve nekoliko puta na dan. Pritom vodite računa o tome da na žulj dospe i mlečni sok iz peteljke smokvinog lista.\nSmokva ima lekovita svojstva\nELIMINIŠU KURJE OČI\nSvežu smokvu presecite i unutrašnjim delom stavite preko kurjeg oka, pa ostavite da deluje preko noći. Ujutru smokvu uklonite, a stopalo uronite u toplu vodu na desetak minuta. Posle otprilike sat vremena pokušajte da iščupate kurje oko. Ako ne uspete, postupak ponovite do pet puta, odnosno tokom pet noći.\nSuvu smokvu skuvajte u mleku ili vodi, presecite je napola i stavite na opečeno mesto. Pre stavljanja na mesto ohladite smokvu da ne bude prevruća.\nUKOLIKO IMATE OVU KRVNU GRUPU, VI ĆETE DA ŽIVITE DUŽE OD OSTALIH! Otporniji na bakterije, viruse...\nKrstarica | Sreda, 29. 09. 2021.\nZdravlje Žena smokve organizam


U ime Instituta skupu se obratio dr Vojislav Mihailović, pomoćnik direktora za organizaciju poslova u proizvodnji i plasmanu. Posle uvodnih predavanja, na skupu su se izlagali i diskutovali radovi po tematskim oblastima vezanim za: suncokret, soju, lan, različite materijale za pakovanje proizvoda, brojne teme vezane za poboljšanje proizvoda, tehnologiju procesa proizvodnje i skladištenje u uljarama. Dalje…\nDužijanca je svetkovina završetka žetve koja se u Subotici slavi više od 100 godina. Ona je izraz vere i kulture, svojevrsni spoj molitve i zahvalnosti, običaja i kulturnih vrednosti Hrvata – Bunjevaca. Dužijanca ima svoj izvorni oblik, koji označava svršetak srećno obavljenog posla, risa na njivi, gde je bandaš glavni nosilac posla u žetvi, koji se završava veseljem. Radni dan risara počinjao je u rano jutro pletenjem uža, zatim se kosilo žito, vezalo u snoplje, te „dilo u krstine“, pri čemu su risarima pomagale risaruše koje su ih pratile u ovim poslovima. Dalje…\nTakmičenje je i ovoga puta održano na platou ispred stadiona „Ilija Pantelić“ FK „Sloboda“ u šest disciplina: vučenje kamiona od 10 t, nošenje dva kofera od po 140 kg, okretanje gume od 400 kg i podizanje dva bureta od po 110 kg na postolje, potom tzv. Herkulesov hvat (raspeće dva NS seme automobila od po 1300 kg), podizanje trupca i na kraju tzv. Konanov krug. Dalje…\nStrana 19 od 38« Prva«...1718192021...»Zadnja »


Bojkot FTV Mučenje konja u Španiji Spašen jež Spašena sova Izvještaji O Stanju Na Prostoru Šireg Regiona\nWSPA Balkans Workshop (English)\nKonferencija End Cap\nStop Agoniji Životinja U Transportu\n‘‘NOA’’ Protiv Odluke Grada\nNe Cirkusu U Banja Luci\n‘‘NOA’’ Protiv Cirkusa\n3. Zatočeništvo AKCIJE\nOtvoreno pismo Načelniku Opštine Prnjavora! 21.11.2008.\nDarko Tomaš - zvanično novi načelnik Prnjavora\nPotpisujući zapisnik o primopredaji, novoizabrani načelnik mr Darko Tomaš danas je zvanično preuzeo dužnost načelnika opštine Prnjavor. Preuzimajući dužnost načelnika Opštine, na sebe preuzimam obavezu i odgovornost, da sve svoje programe i aktivnosti realizujem za dobrobit svih građana opštine Prnjavor, bez obzira na vjersku, nacionalnu i političku pripadnost «izjavio je mr Darko Tomaš preuzimajući dužnost načelnika opštine Prnjavor.\nNačelnik opštine Prnjavor mr Darko Tomaš još jednom se zahvalio svim građanima opštine Prnjavor, koju su mu ukazali povjerenje na lokalnim izborima, te za sledeću sedmicu najavio prvu konferenciju za novinare.\nU petak 14.11.2008. godine u sali SO-e Prnjavor uručeni su certifikati 31 novoizabranom odborniku u novom sazivu Skupštine opštine Prnjavor.\nČestitamo Vam na izbornim i ličnim uspjesima, ujedno nadamo se da će se stanje na ergeli Vučijak Prnjavor ubrzo popraviti. Prvotno u pogledu zaštite i dobrobiti plemenitih životinja, koje se nalaze na ergeli Vučijak. Da ova naša nadanja nisu bez osnova s obzirom na note i posjete konzularnih predstavinika: Francuske, Engleske i USA ergeli Vučijak, iniciranih humanom akcijom za spas konja projektom NOA i pisanim obećanjima od strane nadležnog ministarstva i vlade RS, koja su data međunarodnim tijelima i asocijacijama u vidu garancije da će se stanje na ergeli popraviti o čemu smo upoznati kroz saradnju i članski status u svijetskim asocijacijama za zaštitu životinja u 152 zemlje svijeta. NOA je član svjetske asocijacije WSPA London UN.\nStoga se obraćamo Vama, poštovani gospodine gradonačelniče Opštine Prnjavor, sa zamolbom da uz preuzete obaveze i odgovornosti koje sigurno nisu zanemarive, posvetite dužnu pažnju stanju na ergeli, kao i samoj akciji Drušva NOA,\nkoja ima humanitarni karakter sa opštim zajedničkim opravdanim ciljem.\nPoštovani gospodine Tomaš, mi smatramo kao i većina građana male Evrope, koji se žele i u buduće ponositi svojom građanskom humanošću, tradicijom, kao i kulturom svojih naroda, rodnim krajem i dragim nam zavičajem, da što prije poduzmete potrebne radnje, kroz djelovanje opštinskih organa uz lično zalaganje, a u cilju normalizacije stanja na ergeli Vučijak.\nNOA smatra da samo zajedničkim radom znanjem i umijećem možemo riješiti ovaj slučaj koji je nažalost, veliki kamen spoticanja u dosadašnjoj prezentaciji i javnom predstavljanju opštine Prnjavor, što je do sada nažalost uporno gurano pod tepih kao i većina sličnih teškoća koje stoje pred Vama kao obveza prvog čovjeka grada u narednom periodu.\nS obzirom da čvrsto vjerujemo u čestitost dobrih namjera i želju građana Prnjavora kao i Vašu ličnu, smatramo da ne očekujemo previše ako se zalažemo za opšte dobro po pitanju zaštite životinja na ergeli Vučijak u Prnjavoru.\nČinjenica je da je ergela Vučijak ponos i kulturološki raritet na daleko poznatog prnjavorskog kraja, da je ergela lipicanera jedina u BiH sa tako dugom tradicijom, sa velikim genetskim potencijalom krvnih linija u pogledu uzgoja, da je kao takva veoma poznata i priznata u svjetskim razmjerama, da je javnost cijele EU kao i svjetska javnost upoznata sa stanjem konja na ergeli i sa trajnim teškoćama. Interesovanje za nihov oporavak i zdravstveno stanje ne smije se marginalizirati ni na nivou opštine Prnjavor u narednom periodu, koja je djelom vlasnik ove jedinstvene neprocjenjene vrijednosti te je djelom samim tim direktno i odgovorna za imovinu koja je na području Vaše opštine.\nEU i SAD pokazuju veliko interesovanje za revitalizaciju ergele i oporavak grla na ergeli što je vidno iz reakcija na ukaz o lošem zdravstvenom stanju i gladovanju konja na ergeli, kao i na opšte loše stanje u objektima Interesovanje za stanje konja pokazuju ne samo mnoge svjetske asocijacije već i eminentni pojedinci, poput arapskih šeika Dubaia. Ovo interesovanje dovoljno upozorava sve nas na odgovornost i ozbiljnost pristupanju, što mnogima do danas nažalost nije bistro s čim Prnjavor raspolaže i koji su potencijali na ergeli ugroženi: nestručnošću, nedovoljnom pažnjom i površnim dosadašnjim postupanjem odgovornih za stanje na ergeli te onemogućavanjem i sprečavanjen NOA aktivnosti koje su definisane planom akcije kao destrukcijom tempa provedbe, ne poštovajući osnovne dogovore o načinu rada i djelovanja što može uskoro imati i svoje ozbiljnije posljedice. Sadašnje stanje i odnos istih prema zajedničkom dobru i akciji u radno izvedbenoj fazi, istovremeno nanosi veliku ne samo materijalnu štetu cijeloj zajednici kao i gradu Prnjavoru, njegovim građanima kao i nama koji i dalje tragamo za rješenjima kako bi uopšte došli u poziciju da pomognemo i doprinesemo ukupnom napredku naše zajednice. Donacije vrijednih lijekova iz uvoza i sanitetetskog materijala koje smo kao društvo za zaštitu životinja, kupili i uvezli u BiH za potrebe liječenja konja su odbijene kao nepotrebne dopisom sa ergele što je krajnje nedopustivo ako se zna da smo u dogovorima sa predstavnicima UO ergele imali jasan dogovor o našem angažmanu i kupovini lijekova i njihovom uvozu u BiH, a na osnovu odobrenja ministarstva koje je sa svim detaljima\ndogovora s naše strane upoznato od početka provedbe humanitarne akcije .\nNadamo se da će te prihvatiti naš apel za saradnju u dobrom raspoloženju te da će te prihvatiti naše prijedloge.\nUjedno NOA podržava svaku Vašu aktivnost koja će pomoći region Prnjavora, na korist zajednice ne ugožavajući opstanak životinjskih vrsta i njihovih staništa koja su sve više ugrožena, djelovanjem čovjeka u prirodi, te na osnovu toga smatramo da:\nLovni komercijalni turizam je u cijelom svijetu već odbačeni oblik turizama, najgoreg destruktivnog tipa kojeg ni afričke zemlje više ne nude kao turističku ponudu u svojim zemljama sve ide cilju ka očuvanju i konzervaciji sve ugroženijih životinjskih vrsta i staništa koje treba što prije (konzervirati i zaštititi od ubrzanog izumiranja na planeti jer u narednom desetljeću će izumrijeti trećina životinjskih vrsta na planeti (izvještaj UN) jedino se kod nas još iz neznanja i needukovanosti nudi lovni turizam što je krajnje neprihvatljivio i za budućnost građana Prnjavora.\nRješenje koje je jedino prihvatljivo je eko turizam koji je naj rasprostranjeniji obilik turizma sa najvećom dobiti i ako i on ima svoja pravila u vidu fotosafari putovanja u očuvane prostore prirode kojih je sve manje u svijetu, a u čemu je prednost Vašega kraja .\nSadržajima iz ekologije(izložbama foto radova) ponudom koja prati svjetske trendove moramo na nov i prihvatljiv način zaštititi već dobrano devastiran lokalni ekosistem koji želite u saradnji sa Švedskim saradnicima i provesti na području Prnjavora što je svakako poželjno u što skorije vrijeme ali ne samo formalno i paušalno . Molimo Vas da se što prije utvrde mogućnosti uvezivanja u paket turističke ponude već postojeći potencijali poput banje Kulaši, ergele Vučijak i aerodroma Aleksandrovac te na taj način oživi turistička ponuda lijepog i pitomog prnjavorskog kraja, koji sigurno nije i ne smije biti meka "turistima naoružanim do zuba" dugim cijevima, koji nas sve podsjećaju na nemila ratna dešavanja koja su cijelom kraju i stanovništvu nanjeli trajne posljedice i teškoće od kojih se i danas jedva oporavljaju.\nPrnjavorčani/ke poslije svega zaslužuju bolje i više i tome treba svi da težimo kao pojedinci i društvo da što prije uhvatimo korak sa naprednim i razvijenim svijetom te da humanost krasi naš kraj ljude i zajedicu. Nove generacije nam neće oprostiti stalnu destrukciju i progon svega živoga što se kreće. Već uskoro će vas djeca ili unuci pitati. Kako su izgledale te životinje? S obzirom na Vaše poglede i stavove imate priliku da oplemenite Vaš grad i edukujete nove generacije.\nI bog voli hrabre. Za ovako postavljene jasne ciljeve i napredne opštinske projekte svi su zainteresirani i rado pomažu sve institucije EU, kojoj se htjeli mi to ili ne svakodnevno primičemo u periodu tranzicije, pa stoga djelujmo tako da ne padamo u stare greške koje su nas već do sada sve skupa dovele na začelje civilizacije, što i danas ispaštamo kao narod koji je van svih tokova napredka i kao žrtve lokalnih beskrupuloznih moćnika koji i dalje upropaštavaju sopstveni narod radi ličnih interesa koji ne mogu biti na korist zajednici.\nZa većinu ideja ne bi bilo teško naći ino. partnere za realizaciju kako bi mladima prnjavorskog kraja omogućili nova zaposlenja i ostanak u svome kraju gdje bi mnogi našli zaposlenje ako bi prihvatili samo nešto od ponuđenoga na pravi način.\nNOA Vas moli da više pažnje posvetite ovoj tematici, ujedno nudimo saradnju, novoj opštinskoj upravi na rješavanju ovih teških posljedica koje su veliki kamen spoticanja za sve nas i Vaš lijepi grad. S poštovanjem,\nza NOA Dragomir Mijić P.S.\nSmatramo da smo dovoljno vremena ustupili za upoznavanje sa radnim zadacima i preuzimanjem vodeće funkcije, te da je vrijeme da sa akcija provede.\nAkcija je u toku te Vas molomo za termin, prijem kod gospodina gradonačelnika u što skorije vrijeme kako bi definisali oblike pomoći u skladu sa zajedničkim ciljevima akcije NOA. INFO NOA\nNOA - REAKCIJA Ujedno izražavamo negodovanje po pitanju učešća na manifestacijama vezanim za lov i ribolov jer ih smatramo štetnim u svakom pogledu. Kao i samo pojavljivanje na takvim manifestacijama koja mogu više štetiti ugledu nego koristiti imidžu gospodina gradonačelnika koji vjerujemo dijeli naše etičke stavove po pitanju zaštite životinja . POGLEDAJTE JOŠ:\nPrva plaketa zlatna\nVlada pomaže opljačkanoj opštini KALENDAR\nVideo arhiva AKCIJA: Ergela Vučijak © 2006 - 2008 - Design by SM


SAD prete Rusiji sankcijama - Bum Sport Music Radio | Bum Sport Music Radio\nMOSKVA – Sjedinjene Države zapretile su Rusiji mogućim uvođenjem sankcija protiv gasovoda „Severni tok 2” koji bi trebalo da doprema prirodni gas do Nemačke, javlja agencija „Blumberg”.\nNa pitanje da li SAD razmatraju uvođenje kaznenih mera protiv „Severnog toka 2” i drugih projekata, američki ministar energetike Rik Peri je rekao: „Da”.\n„Ministar Novak i ja smo se složili da sankcija nisu ona tačka do koje želimo da stignemo”, poručio je Peri.\nPozvao je Rusiju da bude „odgovoran dobavljač” i da prestane da koristi svoje resurse za „sticanje uticaja”, navodeći da se SAD protive toj gasnoj mreži jer će dve trećine od ukupnih ruskih isporuka gasa EU biti koncentrisane u samo jednom gasovodu.\n„To može povećati ranjivost evropske energetske bezbednosti ako nešto krene po zlu”, dodao je Peri.\nRuski ministar energetike Aleksandar Novak kaže da je Rusija zabrinuta zbog mogućnosti uvođenja sankcija protiv izgradnje gasovoda „Severni tok 2”, navodeći da taj projekat ne ugrožava tržišnu konkurenciju.\nGasovod „Severni tok 2”, koji će duplirati kapacitet ruskog gasa za isporuke direktno do Nemačke ispod Baltičkog mora, a zaobilazeći Ukrajinu, predviđa polaganje dva kraka gasovoda ukupnog kapaciteta od 55 milijardi kubnih metara godišnje.\nAmerički predsednik Donald Tramp u julu je kritikovao, kako je tada rekao, zavisnost Nemačke od ruskih energenata, nazivajući je „taocem” Moskve, javlja Blumberg a prenosi Tanjug.


Sportske.net - Fener poveo u polufinalnoj seriji, Darušafaka potučena do nogu\nĐorđevićev tim korak bliži finalu.\nKošarkaši Fenerbahčea poveli su sa 1:0 protiv Darušafake u polufinalnoj seriji turkog šampionata pošto su na svom terenu opravdali ulogu favorita i slavili rezultatom 94:69 u meču koji su obeležila dvojica igrača poraženog tima.\nIzabranici Aleksandra Đorđevića od starta su nametnuli ritam i poveli sa 5:0, a u jednom trenutku su napravili seriju i stigli do vođstva od sedam poena.\nU drugom delu igre stigli su i do dvocifrene prednosti, ali je Darušafaka sa pet poena u nizu otišla na odmor sa "samo" minus sedam.\nPočetkom treće četvrtine došlo je do blagog pada u igri domaćeg tima, ali su ubrzo dodali još jači gas i u poslednjih 10 minuta stigli do najvećih plus 16 u tom trenutku.\nU završnoj deonici igra gostiju se potpuno raspala pa su Marko Gudurić i saigrači u jednom trenutku vodili i sa ogromnih plus 25, što je i razlika sa kojom je utakmica završena.\nKljuč Fenerove pobede su daleko bolje raspoređeni poeni pošto su Duverioglu, Pjer i Vesli ubacili po 10 poena i jedini bili dvocifreni u redovima pobednika, dok Darušafaki nisu pomogli Buti i Kopan sa ukupno 25 poena.\nNaredni meč na programu je za dva dana u istoj dvorani, kada će Fener imati priliku da povede sa 2:0 i tako dođe na samo korak od plasmana u finale gde ga čeka bolji iz duela Efesa i Galatasaraja, koji igraju dan kasnije.


Pripadnici MUP-a KS dali krv u znak sjećanja na ubijenog kolegu Pivodića - Klix.ba\nBiH Pripadnici MUP-a KS dali krv u znak sjećanja na ubijenog kolegu Pivodića\nPripadnici MUP-a KS dali krv u znak sjećanja na ubijenog kolegu Pivodića\n26.12.2013. u 11:11\nMUP KS Muhidin Pivodić\n1/14 Foto: Feđa Krvavac/Klix.ba\n2/14 Foto: Feđa Krvavac/Klix.ba\n3/14 Foto: Feđa Krvavac/Klix.ba\n4/14 Nermin Pećanac (Foto: Feđa Krvavac/Klix.ba)\n5/14 Foto: Feđa Krvavac/Klix.ba\n6/14 Foto: Feđa Krvavac/Klix.ba\n7/14 Foto: Feđa Krvavac/Klix.ba\n8/14 Foto: Feđa Krvavac/Klix.ba\n9/14 Foto: Feđa Krvavac/Klix.ba\n10/14 Foto: Feđa Krvavac/Klix.ba\n11/14 Foto: Feđa Krvavac/Klix.ba\n12/14 Foto: Feđa Krvavac/Klix.ba\n13/14 Vahid Ćosić (Foto: Feđa Krvavac/Klix.ba)\n14/14 Foto: Feđa Krvavac/Klix.ba\nBlizu 70 uposlenika MUP-a Kantona Sarajevo darivalo je danas krv u Zavodu za transfuzijsku medicinu FBiH u Sarajevu u povodu obilježavanja godišnjice pogibije policijskog službenika Muhidina Pivodića, koji je ubijen na dužnosti 31. decembra prošle godine.\nMUP KS je akciju proveo u saradnji sa Crvenim križom Kantona Sarajevo, te Zavodom za transfuzijsku medicinu FBiH, a osim policijskih službenika krv je darovalo i više volontera Crvenog križa KS.\nMinistar unutrašnjih poslova KS Nermin Pećanac istakao je kako je ovo samo jedan od načina na koji će MUP KS obilježiti godišnjicu pogibije policajca Pivodića, koji je ubijen na dužnosti u naselju Reljevo 31. decembra prošle godine. Za ubistvo Pivodića (35) optužen je Anel Ćemo (1989) protiv kojeg je u toku sudski proces na Kantonalnom sudu u Sarajevu.\n"Ovom akcijom željeli smo dati svoj doprinos u prikupljanju zaliha krvi, a u povodu obilježavanja godišnjice ubistva policajca Muhidina Pivodića. Ovo je samo jedan od načina kojim ćemo obilježiti njegovu pogibiju. Današnji human gest je samo potvrda da su pripadnici MUP-a KS uvijek spremni činiti sve što je u funkciji pomoći građanima. Inače, naši službenici nerijetko, i mimo kamera, dolaze ovdje i daruju krv, što pojedinačno, što organizovano u grupama", rekao je Pećanac.\nPolicijski komesar Vahid Ćosić također je istakao da je riječ o izuzetno značajnoj i humanoj akciji, kojoj su se policijski službenici spremno odazvali.\nSekretar Crvenog križa KS Enaida Višo u izjavi za medije je navela kako je ovo samo jedna od akcija Crvenog križa, čija je uloga promocija i animacija dobrovoljnih darivalaca krvi. "Mi smo i u ovoj godini ostvarili značajne rezultate te našim akcijama osigurali blizu 2.000 dobrovoljnih davanja krvi. U narednoj godini naših devet općinskih organizacija u KS planira napraviti 108 akcija u svrhu prikupljanja zdrave krvi", kazala je Višo.\n20.08.2019. u 21:38\n20.08.2019. u 09:20\n18.08.2019. u 07:14\nDalmatinska ulica 285\nprije 10h 53m 280\nBudžet i druge teme 38\nprije 5h 22m 97\nIzvjesna kriza 57\nprije 7h 30m 117\nprije 10h 13m 185


► CarGo: I dalje pokušaji nelegalnog oduzimanja CarGo automobila\nFoto : Beta/ANDREJ NIHIL\nKompanija CarGo saopštila je danas da i dalje postoje pokušaji nelegalnog oduzimanja CarGo automobila, uprkos oslobađajuće presude Prekršajnog suda po kojoj CarGo posluje u skladu sa zakonima Srbije.\nDirektor CarGo kompanije Vuk Guberinić upitao je po čijem nalogu se ovo radi, uprkos sudskim odlukama i dodao da je očigledno da ti koji daju naređenja ne poštuju sud.\n"Oni ne poštuju odluke suda i sud za njih ništa ne znači. Jer oni priznaju samo sud svoje taksi mafije", istakao je Guberinić.\n"Isključili su vozilo iz saobraćaja i tom prilikom oduzeli kopiju saobraćajnog dokumenta i napisali kaznu CarGo članu. Protivzakonito nisu ostavili zapisnik sa mesta događaja", naglasio je direktor CarGo.\n"Pitamo se zašto su inspektori pobegli. Da časno rade svoj posao, ne bi imali čega da se plaše. Ovo je 13. put da se dešava ovakvo nelegalno i bahato ponašanje. Neverovatno je da se vrši ovolika presija na CarGo i članove Udruženja", kazao je Guberinić.\n"Nastavićemo sa štitimo svoje članove i podnećemo još krivičnih prijava protiv inspektora", rekao je Guberinić.\nnelegano oduzimanje automobila


Marić: Vanredna situacija u pet opština u Srbiji | ASinfo Portal\n“Zbog neprohodnosti puteva uglavnom u planinskim područjima i teškoća u snabdevanju električnom energijom na teritoriji pet opština proglašena je vanredna situacija. U ovom momentu to su opštine Nova Varoš, Ivanjica, Arilje, Lučani i Raška“, rekao je Marić.\n“Do sada smo imali 11 intervencija, a 10 ljudi je evakusiano. Takođe, pet teških bolesnika, kao i jedna beba koja je imala visoku temperaturu na teritoriji Bora, u toku noći su prebačeni do bolnice. U narednih 48 sati očekuje se smanjenje padavina, ali dok se situacija u svim ugroženim područjima ne stabilizuje, pripadnici Sektora za vanredne situacije biće na terenu”, izjavio je Marić.


Goran poznaje puteve kao svoj džep: Nije oduvek bio vulkanizer! Poznanik otkrio nove informacije (FOTO) - alo.rs\nAUTOR: Novosti/Alo.rs/ B. P. DATUM I VREME: 27.05.2019. 08:58\nPoliciji se javljaju ljudi koji imaju ikakve veze sa slučajem\nGoran Janković, Foto: Facebook\nZa Goranom Jankovićem (37), osumnjičenim za trostruko ubistvo u Novom Sadu prošlog petka, policija je istog dana raspisala poternicu, a o tome su obavešteni i svi granični prelazi! Intenzivna potera za njim i dalje traje, ali ovaj Novosađanin koji je osumnjičen za svirepo ubistvo supruge Mirjane Janković (32) i njenih roditelja, Branislava (57) i Nade Pajić (57), naočigled dvoje maloletne dece - još nije pronađen.\nSve jedinice novosadske policije i žandarmerija su već više od 72 sata neprestano na terenu u potrazi za osumnjičenim. Angažovan je i helikopter koji nadleće širi rejon Novog Sada. Gde je i šta je sa njim još je u sferi pretpostavki i nagađanja. Sada se, kako se saznaje, mogu čuti spekulacije da je Janković odmah u petak u jutarnjim satima, posle krvavog pira u kući u Ulici Petefi Šandora u novosadskom naselju Telep, uspeo da pobegne van grada. Sumnja se da se nekako domogao granice i - da se krije u inostranstvu.\nJedan od poznanika tragično nastradalog bračnog para i njihove kćerke, kaže da je Janković izvesno vreme, pre nego što je otvorio vulkanizersku radnju, vozio kamion, te da su mu zbog toga dobro poznati državni prelazi. Kako kaže, moguće je da je tu činjenicu iskoristio kako bi se sklonio. Dodaje da je lako preko obližnjeg Veternika i Futoga, pa preko Bačke Palanke, mogao da stigne do granice.\nNIJE HTELA DA MU UBRIZGA INSULIN?! Svađa među supružnicima eskalirala, muž zapalio 11 godina mlađu Slavicu! U Molu kolaju priče...\nPretpostavka je i da je, shvativši šta je učinio, negde na nekom skrovitom mestu izvršio samoubistvo. U nagađanjima, gde bi mogao biti, može se čuti i varijanta da je uspeo da pronađe neko sigurno sklonište, a policija je, saznaje se, proverila i eventualne jatake.\n- Za sve bi bilo najbolje da se ubio - kazuje jedan poznanik porodice Pajić, koja je pre četiri dana na surov način ostala bez tri člana. - Tako ne bi morali da ga gledaju u sudnici.\nZasad nije poznato da li je uspeo da pobegne automobilom, ali u dvorištu porodične kuće Janković u Adicama, nema njegovog "golfa dvojke", koji je, kako se saznaje, pre godinu dana kupio od jednog poznanika. Na ulici je parkiran pikap sa natpisom vulkanizerske radnje, a unutra "opel".\nTELO DEČAKA PRONAĐENO U ODVODNOM KANALU TISE Sedmogodišnjak se igrao kraj reke, nestao pod nepoznatim okolnostima - Tragičan kraj potrage!\n- Čovek koji mu je prodao "golf", saznavši za trostruko ubistvo i ko je osumnjičen, otišao je u policiju i rekao da su on i Janković 10. maja, dakle, dan pre nego što je Mirjana podnela prijavu protiv supruga za nasilje u porodici, bili u policiji kako bi sredili papire u vezi s tim automobilom - saznaje se nezvanično. - To ga je jako uznemirilo i plašio se da bi možda mogao da ima nekih problema.\nPrijava koju je 11. maja Mirjana podnela protiv Gorana zbog nasilja u porodici nije jedina. Ranije, 2016. godine, protiv njega je, kako nezvanično se saznaje, bila podneta prijava, jer su u policijskoj akciji kod njega pronađene psihoaktivne supstance i oružje za koje nije imao dozvolu.\nZbog nasilja u porodici, njemu je 11. maja izrečena mera zabrane prilaska i komuniciranja, ali je i pored toga, 24. maja došao do kuće Mirjaninih roditelja, gde se sklonila sa njihovim maloletnim sinovima, i kako se sumnja, udarcima macolom po glavi usmrtio suprugu, tasta i taštu.\nPolicija i dalje obezbeđuje kuću Pajićevih u Ulici Petefi Šandora, u kojoj se dogodilo trostruko ubistvo. Patrola MUP viđena je, takođe, i ispred kuće Jankovića u Veterničkoj ulici u Adicama.\nKarlo je zapalio ženu Slavicu, a pre toga se na samo nekoliko metara udaljenosti DOGODIO JOŠ STRAŠNIJI ZLOČIN!\nKrvolok iz Novog Sada se krije na OVE TRI LOKACIJE! Policija specijalnom metodom "JATAK" sve bliže monstrumu!\n"Ubio bih ponovo!" Pomenuo dane iz vojske, a onda se obratio ćerki svoje žrtve...\nKomšije otkrile u kakvom su stanju deca trostrukog ubice! Evo šta će biti sa dečacima\nPosle prebijanja, čupanja kose i noktiju, i maltretiranja, oglasila se državna starleta Dušica Jevđenović


Formula 1 Autor:Marko Vlahović23. sep. 202117:261 komentar\nLuis Hamilton se sprema za Veliku nagradu Rusije u Sočiju gde Mercedesi obično pobeđuju. Pred tu trku je Britanac pričao o Maksu Ferstapenu i incidentu koji se desio u Monci. Luis misli da je Maks pod pritiskom zbog toga što je nikada bliži prvoj tituli.\nFerstapen trenutno ima pet bodova više od Hamiltona. U Belgiji je slavio posle samo dva kruga zbog kiše, a u Monci se desio incident koji je izbacio i njega i Luisa sa staze. Hamilton smatra da je taj incident posledica pritiska.\n„Očigledno jeste pod pritiskom, a to ne priznaje. Sećam se kako je emni bilo u toj poziciji i definitivno je bilo teško. Bilo je napeto. Prošao sam kroz mnogo različitih emocija i nisam uspevao najbolje da se nosim sa time. I to je za očekivati. Mnogo je pritiska, radiš u velikom timu. Mnogo očekuješ od sebe i pritisak je velik jer imaš strast za pobeđivanjem. Razumem to. Znam da će nastaviti da raste iz ovoga„, rekao je Luis Hamilton.\nOn smatra da će borba u trenicima kada on i Maks voze točak uz točak biti prelomljena iskustvom.\n„Svi moramo da budemo pametni i da znamo kada ne možeš da prođeš prvi u krivini, najvažnije je da preživiš do sledeće krivine. Treba da znaš da nije sve u tome da se pobedi u jednoj krivini. Kao što rekoh znam kako je kada se boriš za prvu titulu„, dodao je Hamilton.\nVelika nagrada Rusije je u Sočiju u nedelju 26. septembra, dok je prvi slobodni trening već u petak od 10 i 30 uz direktan prenos na kanalima Sport Kluba.


Na BLSE 5.jula promet od 150.3 hiljade KM - Akta.ba\nNa BLSE 5.jula promet od 150.3 hiljade KM\nVrijednost BIRS indeksa se smanjila za -0,06% i iznosi 508,81 poena.\n05.07.2018. 15:15 Izvor: / Akta.ba\nNa današnjem trgovanju ostvaren je promet od 150.368,96 KM, kroz 58 transakcija.\nOd akcija na službenom berzanskom tržištu lista B najveći promet je ostvaren sa akcijama Hidroelektrane na Drini a.d. Višegrad, trgovalo se u iznosu od 920,80 KM, po prosječnoj cijeni od 0,20 KM, čime je ostvaren rast u odnosu na prošlo trgovanje za 1,52%.\nUkupan promet sa obveznicama na današnjem trgovanju iznosio je 113.336,62 KM. Od obveznica najviše se trgovalo sa obveznicama Republika Srpska - izmirenje ratne štete 12 u vrijednosti od 96.503,15 KM. Prosječna cijena ovih obveznica ostvarila je rast od 0,04%.\nNajveći promet na tržištu fondova ostvaren je sa DUIF Polara Invest a.d. - OAIF Adriatic Balansed, trgovalo se u iznosu od 30.000,00 KM, po prosječnoj cijeni od 3,00 KM po akciji.\nUdjeli/akcije 2 fonda su ostvarile rast prosječne cijene, od čega je najveći rast imao DUIF Invest nova a.d. - OMIF Invest nova (1,08%), i danas se ovim fondom trgovalo po prosječnoj cijeni od 0,094 KM.\nUdjeli/akcije jednog fonda su ostvarile pad prosječne cijene, a gubitnik dana među fondovima je DUIF Kristal Invest a.d. - OAIF Opportunity Fund(-19,72%), i danas se ovim fondom trgovalo po prosječnoj cijeni od 3,42 KM.\nOd hartija od vrijednosti na slobodnom tržištu najveći promet je ostvaren sa Bosnamontaža a.d. Prijedor akcijama, trgovalo se u iznosu od 1.766,46 KM, po prosječnoj cijeni od 3,54 KM, čime je ostvaren rast u odnosu na prošlo trgovanje za 152,86%.\nOd akcija na slobodnom tržištu rast cijena akcija zabilježile su akcije samo jednog emitenta, a najveći rast imale su akcije preduzeća Bosnamontaža a.d. Prijedor (152,86%), i sa ovim akcijama danas se trgovalo po cijeni od 3,54 KM, u vrijednosti 1.766,46 KM.\nOd akcija na slobodnom tržištu pad cijena akcija zabilježile su akcije 3 emitenta, od čega su akcije preduzeća Crveni signal a.d. Gradiška ostvarile pad od -99,98% i trgovalo se po cijeni od 0,0005 KM po akciji, u vrijednosti od 10,69 KM.


Najnovije istraživanje! JEDNA STRANKA BELEŽI OZBILJAN PAD, SNS OSTAO NA ISTOM NIVOU! - Radio televizija Pančevo\n17. jula 2020. 30. avgusta 2020. 0382\nRekordna podrška koju je lista oko SNS dobila na parlamentarnim izborima 21. juna ostala je gotovo u promil ista i posle protesta u Beogradu i nizu gradova u Srbiji, dok rejting socijalista pada, pokazuje poslednje istraživanje javnog mnjenja agencije Ipsos stratedžik marketing, prenose Večernje novosti. To je prvo istraživnje Ipsos stratedžik marketinga posle parlamentarnih, pokrajinskih i lokalnih izbora\nLista “Aleksandar Vučić – Za našu decu” drži se čvrsto na 60,5 odsto poverenja opredeljenih biraca, što je neznatno manje od rezultata koji su osvojili na glasanju za parlament – 60,65 odsto.\n– Verujem da je to, s jedne strane, rezultat protesta i napada kojima su izloženi, čak i od ljudi iz SPS, stranke koja je toliko dugo koalicioni partner naprednjaka. Socijalisti, odnosno kolicija SPS-JS beleži blagi pad, jer značajan broj njihovih članova i pristalica vidi stranku kao dobro pozicioniranog lojalnog partnera u vladi i sada ih sigurno sve ovo što se dešavalo oko protesta malo koleba.\n– Dačić i dalje ima visok rejting kao ličnost, ali uprkos tome vidi se blagi pad njegove stranke. Videćemo da li će to postati trend – naveo je Uljarević.\n– Njegov rejting rastao je i tokom korone, a na izborima na kojima je učestvovao ostvario je uspeh i prešao cenzus. On je bio prilično konstruktivan i u kritikama i u ovom teškom vremenu za sve, kad se ljudi plaše pre svega za svoje zdravlje i egzistenciju, nije doprinosio polarizaciji u društvu i verujem da je time postao prihvatljiv za nešto veći broj ljudi nego pre toga.\n– Usled ovih društvenih tenzija, to kod nas nije slučaj i očigledno i dalje postoji aktivacija birača na veoma visokom nivou. Verovatno je to posledica protesta, ali je interesantno da je i tokom prvog talasa korone rastao procenat opredeljenih – naveo je on.\nIzvor: Večernje novosti i IPSOS STRATEDŽIK


Ruska mornarica dobija prve podmornice „Lada“ naoružane „Kalibrima“ - Sputnjik Srbija\n10:55 09.02.2021 Preuzmite kraći link\nPrve dve serijske dizel-električne podmornice četvrte generacije projekta 677 „Lada“, „Kronštadt“ i „Velikie Luki“, biće predate ruskoj mornarici 2022. godine, saopštio je za Sputnjik generalni direktor „Admiralitetskih brodogradilišta“ Aleksandar Buzakov.\nDruga i treća podmornica u okviru projekta 677, nalaze se na raznim nivoima izgradnje već 15 godina. Glavna podmornica „Sankt Peterburg“ predata je floti na probni rad još 2010. godine.\n„Druga podmornica 'Kronštadt' je porinuta, treća 'Velikie Luki' će biti 2022. godine. 'Kronštadt' je kasnio zbog problema sa dobavljačima. Planiramo da obe podmornice predamo mornarici 2022. godine. Podmornice se razlikuju od glavne podmornice 'Sankt Peterburg', jer će biti naoružane najnovijim krstarećim raketama 'Kalibr'. Imaće drugačiji elektromotor: manje bučan, ali snažniji“, rekao je Buzakov.\nTokom izgradnje, projekat je pretrpeo nekoliko promena. Planirano je da se ove podmornice opreme vazdušno nezavisnom (anaerobnom) instalacijom, ali ona još uvek nije napravljena u Rusiji.\nDirektor „Objedinjene korporacije za brodogradnju“ Aleksej Rahmanov je u septembru prošle godine za Sputnjik izjavio, da serijska proizvodnja dve dizel-električne podmornice četvrte generacije projekta 677 „Lada“ zaostaje zbog problema sa jednim od dobavljača opreme.\nPre nekoliko godina doneta je odluka da se za Tihookeansku flotu izgradi šest podmornica projekta 636 „Varšavjanka“ umesto „Lada“. U suprotnom bi korporacija morala da prekine isporuku.


Trebinjci biciklima krenuli na Solunski front | Mondo Portal\nSolunski front godisnjica Trebinjci\n26. januar, 00:01\nTrebinjci biciklima krenuli na Solunski front 11 Podeli Podeli na facebook Podeli na twitter Podeli na viber Pošalji na mail\nEX YU 23.09.2018. / 10:36\nIzvor SRNA Izvor mondo.ba 23.09.2018. / 10:36\nČlanovi biciklističke sekcije Planinarskog društva "Vučji zub" iz Trebinja jutros su krenuli u Solun, na put dug 750 kilometara, gde će 29. septembra prisustvovati centralnom događaju povodom 100 godina od proboja Solunskog fronta.\nNa put, sa dva člana pratnje, krenulo je 10 biciklista od kojih najmlađi ima svega 14, a najstariji 45 godina.\nPredsednik biciklističke sekcije Planinarskog društva "Vučji zub" Mićo Milošević istakao je da će tokom putovanja proći kroz Skadar, Tiranu, Ohrid, Bitolj, kao i da će se, ukoliko im to vremenski uslovi dozvole, popeti na vrh Vorasa - Kajmakčalan, gde će obići spomen-kapelu posvećenu Svetom Iliji.\n"Mi smo na građanski i sportski predstavnici Republike Srpske na ovom putovanju, jer su nas podržali Ministarstvo za porodicu, omladinu i sport i kabinet predsednika Republike, a na obeležavanju ove godišnjice biće prisutni visoki zvaničnici Republike Srpske i Srbije", rekao je Milošević.\nOn je podsetio da su članovi sekcije učestvovali i u obeležavanju 100 godina od smeštanja srpske vojske na ostrvo Krf, kao i da su do sada u više navrata organizovali poklonička putovanja do Jasenovca, Svete Gore, Soluna...\nZa ovaj daleki put spreman je i sedamnaestogodišnji Petar Spaić, za koga je ovo prvi put da u kontinuitetu vozi više od 750 kilometara.\n"Ovo putovanje mi mnogo znači, jer na ovaj način želim da iskažem svoju zahvalnost precima koji su nama, njihovim pokoljenjima, doneli slobodu koju smo čekali više vekova", rekao je Spaić.\nTrebinjci će na ovom šestodnevnom putovanju proći kroz Republiku Srpsku, Crnu Goru, Albaniju, Makedoniju i Grčku.\nSolunski front u Prvom svetskom ratu je nastao kao pokušaj Saveznika da pomognu Kraljeviini Srbiji u jesen 1915. protiv združenog napada Nemačke, Austrougraske u Kraljevine Bugarske.vi\n26.09.2018. / 12:23\nTo je lijepo, ali kakve veze ima Trebinje i Solunski front?\n05.10.2018. / 10:28\n@flamantes Ima, ima... procitaj nesto o dobrovoljcima. Ja sam iz Trebinja. Moj pradjed je bio Solunski dobrovoljac\n23.09.2018. / 21:59\nOni nisu pristali na promenu sistema vrednosti a mi?


MANJINSKA VLADA: URA bez komentara o Đeljošajevom prijedlogu, čeka se stav DPS-a – Portal Luca\nMANJINSKA VLADA: URA bez komentara o Đeljošajevom prijedlogu, čeka se stav DPS-a\nKrivokapić: Formiranje manjinske vlade visokorizično i ko zna gdje bi vodiloFormiranje manjinske vlade bio bi visokorizičan potez koji bi odveo Crnu Goru ko zna gdje, kazao je …\n– To bi bio visokorizični potez i ne znam gdje bi odveo Crnu Goru. Ne bi bilo dobro da neko ne usvoji budžet, a ko će ga sprovoditi je najmanje važno – rekao je danas Krivokapić.\n– Da ta Vlada ima podršku DPS uz uslov da ona ne bude dio Vlade. I da se tako u narednoj godini fokusiramo na evropske integracije, prevashodno na borbu protiv korupcije, kriminala, da krenemo u ispunjavanje zahtjeva Evropske komisije u poglavljima 23 i 24. Uz to da radimo na ekonomskom razvoju i standardu građana, kao i na smirivanju političkih tenzija u Crnoj Gori – kaže Đeljošaj za RSE.\n– Manjinska Vlada kao opcija postoji, ja ne znam kako se do nje može doći, jer postojeća Vlada funkcioniše uprkos problemima. Da li može da se napravi manjinska, politička, tehnička, rekonstrukcija… – kazao je Abazović novinarima u PR centru.\n– U našim neformalnim kontaktima sa međunarodnom zajednicom i našim partnerima u opoziciji smo predstavili plan, a poslali smo poruke i onima koji su u sadašnjoj nekoj parlamentarnoj većini. Nadam se da ćemo uspjeti u ovoj godini da krenemo u realizaciju ovog plana ukoliko postoji volja i želja, odnosno ukoliko bude prihvatljiv naš predlog – navodi Đeljošaj.\n– Model koji je predložio Đeljošaj je svakako model o kome smo razgovarali u prethodnom periodu. Nije jedini, ali je to model o kojem razgovaramo. Pred nama je još dosta razgovora. Svima je jasno da je aktuelna Vlada izgubila legitimitet, da tu Vladu podržava možda samo jedan poslanik u crnogorskom parlamentu – kaže Omeragić.\n– Nije istina da je DF odustao od političko-ekspertske vlade, Dritan Abazović je odbacio tu mogućnost, želeći da on bude premijer i da se razmatra model manjinske vlade – rekao je Knežević.\n– Bilo kakva vrsta prekompozicije neke od vladajućih partija i saradnje sa DPS po meni nije realna jer bi politička faktura (cijena) takvog manevra izvjesno bila veoma visoka. Istina je da od svih konstituenata vlasti, URA ima najveći koalicioni potencijal ali je URA kao i druge dvije partije iz vlasti imala oštru anti-DPS kampanju za prošlogodišnje izbore i jako bi teško bilo objasniti biračima promjenu takvog kursa – rekao je on.\n– Jasno je da bi DF imao oštro usmjerenu retoriku jer bi takva vlada značila marginalizaciju DF i vraćanje na pozicije od prije avgustovskih izbora – ocijenio je Perić.


source.ba | Iz Milana potvrdili: Paolo Maldini i njegov sin zaraženi koronavirusom\nDirektor italijanskog nogometnog prvoligaša Milana Paolo Maldini i njegov sin Danijel (Daniel) testirani su pozitivno na koronavirus, objavili su "Rosoneri".\n- AC Milan potvrđuje da je Paolo Maldini, tehnički direktor kluba, bio svjestan kontakta s osobom koja je nakon toga testirana pozitivno na koronavirus. Počeo je i sam pokazivati simptome virusa.\nJučer mu je urađen test, čiji je rezultat bio pozitivan. Njegov sin Danijel, napadač u omladinskom timu Milana koji je ranije trenirao sa prvim timom, također je bio pozitivan. Paolo i Danijel su dobro i već su proveli dvije sedmice kod kuće bez kontakta sa drugima. Oni će sada ostati u karantinu dok se ne oporave, prema medicinskim protokolima - saopćio je slavni klub, prenosi Avaz.\nPaolo Maldini (51) klupska je legenda Milana. Kao igrač je dres "Rosonera" nosio čak 25 godina, dok je 2018. preuzeo dužnost direktora. Danijel ima 18 godina, a prošlog mjeseca postao je treća generacija porodice Maldini koja je nosila dres Milana u Seriji A nakon djeda Ćezarea (Cesare) i oca Paola.


Mezoterapija - Mezoglou - Mezolift Podmlađivanje lica, vrata, dekoltea, ruku i šaka - Dr Lalošević\nMezoterapija - Mezoglou - Mezolift Podmlađivanje lica, vrata, dekoltea, ruku i šaka\nNajnoviji mezoterapijski kokteli tačno su prilagođeni starosti i tipu kože. Već nakon 25.godine moguće je započeti sa povremenim mezoterapijskim tretmanima, kako bi se koža pročišćavala, hranila i štitila od prevremenog starenja i negativnog dejstva slobodnih radikala. Primenom pravog koktela stimuliše se koža na produkciju vlastitog hijalurona. Kokteli koji se koriste za mlađu kožu sadrže manju količinu hijalurona, čak 10 do 16 puta manju od one koja se nalazi u koktelima za kožu posle 45. godine.\nSmatra se da koža treba da produkuje vlastiti hijaluron što je moguće duže i više. Hijaluron u mezoterapijskim koktelima nije trajan već postiže potreban terapijski efekat i nestaje, a koža zahvaljujući njemu ostaje sveža, jedrija, izhidrijanija, dok ostale supstance koktela – vitamini, minerali, koenzimi, amino kiseline, nukleinske kiseline - deluju biostimulativno i omogućavaju pravilnu sintezu novog kolagena i hijalurona. Pravilnom tehnikom mezoterapijskog injektiranja stimulišu se fibroblasti i koža se budi. Mezolift i mezoglou su metode podmlađivanja koje podrazumevaju stimulaciju kože lica, vrata, dekoltea posebnom tehnikom bockanja kože i unošenjem potrebnih mezoterapijskih koktela koji sadrže potrebne supstance neophodne za regeneraciju i revitalizaciju kože.\nPre primene mezoterapijkog koktela lice mora biti pravilno pripremljeno. To podrazumeva primenu posebne vrste tretmana lica, koja obuhvata i pravilnu biostimulativnu masažu. Deset minuta nakon primene mezoterapijskog koktela preporučljivo je nanošenje postinjekcione maske. U tu svrhu koristimo MasqueBplus – antiinflamatornu masku koja redukuje eventualno crvenilo i reakciju kože nakon mezoterapije i stimuliše produkciju kolagena. Važno je znati da se nakon mezoterapijskog tretmana na lice ne nanosi krema. Takođe nije preporučljivo šminkanje narednih 24-48h.\nNe treba zaboraviti da je nakon mezoterapijskih koktela za lice potrebno imati i optimalne preparate za produženu kućnu negu. Specijalni hijaluronski gel Hydraplus Gel može se koristiti uveče i ujutro samostalno ili u kombinaciji sa kremama koje inače koristimo. Veoma je važan za ispoljavanje maksimalnog učinka mezoterapijskog tretmana. Hijaluronska maska Hydraplus Masque osim hijalurona sadrži i vitamin E, a nanosi se 2x nedeljno na tretirani deo lica, vrata i dekoltea u trajanju od 15-20 minuta (AestheticMed Lalošević je ekskluzivni zastupnik originalnih francuskih preparata za primenu u mezoterapiji).\nSamo visoko standardizovani preparati koji se koriste u mezoterapiji, uz znanje i iskustvo osobe koja ih primenjuje, mogu da garantuju i pravi rezultat.\nPotrebno je saznati da li je osoba koja primenjuje mezoterapiju za to adekvatno obučena, da li poseduje odgovarajući sertifikat za primenu ovog metoda, koja mora biti bezbedna. Pošto se ovim metodama aktivne supstance unose u kožu ubrizgavanjem, izuzetno je bitno da se ispoštuje sterilnost rada. Mezoterapijski koktel mora biti sterilan, poznatog sastava, pravilno čuvan, a mora da poseduje i sertifikat koji mu garantuje sigurnost i bezbednost za primenu.\nTakođe je važno poreklo sastojaka koji se koriste u mezoterapiji. Zato su u svetu francuski kokteli toliko na ceni, a ne treba zaboraviti činjenicu da je upravo Francuska kolevka mezoterapije (čuveni dr Mišel Pistor uveo je ovaj metod pre skoro 60 godina, da bi ga danas zvanično priznao Medicinski fakultet u Francuskoj). U Francuskoj se prema nekim podacima ovim metodom dnevno tretira oko 60.000 pacijenata.


Naslovna Košarka Evropa Marinković povrijedio rame\nKošarkaš Valensije, Vanja Marinković, propustiće duel sa Armanijem u sedmom kolu Evrolige zbog povrede ramena.\nBivši bek Partizana je povredu doživio na treningu i u ovom momentu nije poznato koliko će odsustvovati.\nSigurno je samo da neće biti u timu za okršaj sa Armanijem iz Milana, koji je na programu u petak, saopštio je španski klub.\nVanja ove sezone prosječno bilježi 8.7 poena u Evroligi.\nValensija nakon pet utakmica u Evroligi ima skor 3-2.\n🏥#2⃣ Vanja Marinkovic\nCas 👉 Vanja Marinkovic, lesionado en el hombro derechohttps://t.co/krcEt3hlti\nVal 👉 Vanja Marinkovic, lesionat en el muscle drethttps://t.co/FlU9XW2xSu\nEng 👉 Vanja Marinkovic, injured in the right shoulderhttps://t.co/cuZKKHBz9g#EActíVate pic.twitter.com/iVr2J1JBZV\n— Valencia Basket Club (@valenciabasket) November 5, 2020\nPrethodni tekstMurinjo opet nezadovoljan!\nSljedeći tekstJovan Kljajić: Maksimalno sam zadovoljan i srećan\nAleksa 6/11/20 11:27\tAt\tPetak, 6 Novembra 2020, 11:27\nPodrska Vanji da pregura ovo! U poslednje vrijeme igra dobro, ulazi sa klupe i ima sjajan ofanzivni doprinos timu. Tu je dovodjenje Klementa dosta pomoglo. Ranije je Vanja, sa vecom minutazom, igrao i odbranu, trosio se, tako da nije bio ubojit u napadu kao sada.\nMaradona 6/11/20 11:28\tAt\tPetak, 6 Novembra 2020, 11:28\nDobar je Vanja..\nSrećom te nije ozbiljna povreda i trebalo bi ga vidjeti uskoro na terenu.\nEntoni Benet napušta Hapoel Jerusalim\nL.N. - 14/12/21 11:07 2\nL.N. - 7/10/20 15:52 2


Postavio Yucom - 15/12/2017 Mediji\n“U Srbiji koruptivn efekat proizvode i cenzura, autocenzura i tabloidizacija medija”\nPrema njenim rečima, gorući problemi Srbije koje je Indeks zabeležio su netransparentno donošenje medijskih politika, ulazak sumnjivog kapitala u vlasniištvo nad medija, neregulisana oblast oglašavanja i usmeravanje državne pomoći određenim lokalnim samuopravama, kojim se “finansiraju provladini, podobni mediji”.\n“Svako ko uđe u bilo kakavo istraživanje, mora da se dovija na razne načine, a recimo u ovom istraživanju u pitanju su bili podaci državnih institucionalnih nadležnosti. To bi sve moralo da bude dostupno”, kazala je Milinkov.\nDodala je da je Indeks konsultovao i medijske eksperte Srbije, koji su ocenjivali iz različitih pozicija zakonodavni i institucinalni okvir države, kao i politički uticaj na medije i slobodu govora, a njihovi odgovori ukazali su nakonstantan pad, pre svega u oblasti slobode medija i bezbednosti novinara.\nPotpredsednik Saveta za borbu protiv korupcije Miroslav Milićevićpotvrdio je da je veliki problem kod sprečavanja klijentelističkih praksi Registar medija koji se nalazi kod Agencije za privredne registre, jer je nemoguće u njemu videti stvarne vlasnike.\nNovinar Denis Kolundžija, ukazao je na probleme koji su uočeni u konkursnom sufinansiranju javnog interesa u sferi javnog informisanja na lokalnom niovu, kojim se Indeks takođe bavi, navodeći da su “konkursne komisije pravi primer klijentelizma u ovim procesima”.\n“Konkursna komisije u Vojvodini su kao neki putujući cirkus, koji se pojavljuje u velikom broju opština, to su sve povezana lica, koja dodeljuju novac jedni drugima“, rekao je Kolundžija, dodajući da je problem i u tome što u zakonima nije dobro definisan sukob interesa.\nIstraživanje su u Srbiji sproveli Komitet pravnika za ljudska prava – YUCOM i NDNV, a nosilac projekta pod nazivom “Odgovor građana na klijentelizam u medijima – MEDIA CIRCLE”, je Partnerstvo za društveni razvoj iz Zagreba.


Nastavak ulaganja u infrastrukturne projekte i putnu infrastrukturu prioritetan zadatak Vlade Republike Srbije - Opština KuršumlijaOpština Kuršumlija Nastavak ulaganja u infrastrukturne projekte i putnu infrastrukturu prioritetan zadatak Vlade Republike Srbije - Opština Kuršumlija\nNastavak ulaganja u infrastrukturne projekte i putnu infrastrukturu prioritetan zadatak Vlade Republike Srbije\nJavni oglas za otuđenje nepokretnosti iz javne svojine opštine Kuršumlija u postupku javnog nadmetanja\nRezultati testiranja 4. marta: testirano 39 lica, 19 pacijenata pozitivno na kovid\nAutor Kuršumlija 5. marta 2021.\nPrilikom zvanične posete opštini Kuršumlija, predsednik Republike Srbije Aleksandar Vučić razgovarao je o značajnim temama sa predstavnicima Srba sa Kosova i Metohije, i tom prilikom najavio da će Srbija značajno novčano pomoći srpskom narodu na Kosovu i Metohiji, ali i nastaviti da ulaže u druge važne projekte.\nPredsednik Vučić detaljno je razgovarao i sa predsednikom opštine Kuršumlija Radoljubom Vidićem. Zahvalivši predsedniku Vučiću na dosadašnjem angažovanju i trudu kako bi narod Toplice imao bolje uslove za život i opstanak na ovim prostorima, predsednik Vidić ukazao je na važnost daljih ulaganja u infrastrukturne projekte koji se tiču putne infrastrukture. On je takođe naglasio i značaj rekonstrukcije osnovnih škola u Kuršumliji.\nNa radnom sastanku sa predsednikom Aleksandrom Vučićem razgovaralo se o važnim infrastrukturnim projektima koji se tiču održavanja i poboljšanja putne infrastrukure. Imajući u vidu da se svake godine značajna sredstva izdavajaju za ovu namenu iz budžeta opštine, ali zbog konfiguracije terena, udaljenosti od grada postoje veoma teške deonice koje se i više puta u toku godine moraju sanirati i popravljati, naročito posle obilnih padavina.\nPredsednik opštine Radoljub Vidić naglasio je tom prilikom da je putna infrastruktura jedan od najvažnijih segmenata neophodnih za život ne samo za ljude koji žive u udaljenim selima duž admnistrativne granice nego i cele Toplice. Sa posebnom pažnjom on ukazao je i na značaj rekonstrukcije osnovnih škola u Kuršumliji, kako bi učenici ali i zaposleni imali bolje uslove za obrazovanje i školovanje.


Podeljeno preko 90 besplatnih auto sedišta u opštini Čajetina (VIDEO) - OGLASNA TABLA - INFO\nPodeljeno preko 90 besplatnih auto sedišta u opštini Čajetina (VIDEO)\n15 августа, 2019 0475\nSavet za bezbednost saobraćaja opštine Čajetina je danas u velikoj sali Skupštine opštine podelio preko 90 besplatnih auto sedišta roditeljima dece rođene do 30. juna 2019.godini. Ovom prilikom realizovana je i edukacija o pravilnom korišćenju sedišta koju su vršili Agencija za bezbednost saobraćaja RS i Centar za promociju bezbednosti saobraćaja iz Novog Sada. U ime opštine Čajetina, pomoćnik predsednika SO Marija Jeremić poželela je roditeljima i deci dobrodošlicu izrazivši ogromno zadovoljstvo što je broj novorođenčadi skoro dupliran u ovoj polovini godine u odnosu na prošlu.\nZa dobijanje besplatnih auto sedišta, za decu rođenu od 1. januara do 30. juna 2019. godine stiglo je oko 90 zahteva. Njihovo korišćenje nalaže zakon, ali glavni cilj treba da bude jačanje svesti i odgovornosti roditelja. Zbog toga je prilikom dodele auto sedišta organizovana i edukacija a zamisao Saveta je da se deci od rođenja pa nadalje ugrade pravilan odnos prema saobraćaju i saobraćajnoj kulturi.\n„Na ovom predavanju želimo jedan širok dijapazon, od početka, od korišćenja takozvanog jaja do 36kg, da predstavimo roditeljima način pravilnog korišćenja. Želimo da im predstavimo kako moraju da budu orijentisana sedišta, kako najpre prvo da pravilno odaberu sedišta, kako pravilno orijentaciju sedišta da koriste i na kraju kako pravilno dete da postave, odnosno da dotegnu kaiševe da bi ono bilo bezbedno prevoženo u saobraćaju“, rekao je Srđan Radović iz Saveta za bezbednost saobraćaja opštine Čajetina.\nO važnosti auto-sedišta i njihovom pravilnom korišćenju govorili su gosti iz Centra za promociju bezbednosti saobraćaja iz Novog Sada.\n„Izuzetno mi je drago što smo već treći put u Čajetini i što opština prepoznaje koliko je značajno ne samo da poklone auto sedišta nego i da roditeljima objasnimo na koji način pravilno da koriste ta auto sedišta koja dobiju, jer sedišta ukoliko se ne koriste pravilno a dođe do saobraćajne nezgode neće zaštiti dete i neće ispuniti tu svoju svrhu“, kaže Marijana Jovanović, Centar za promociju bezbednosti saobraćaja.\nMarijana dodaje da su prilikom korišćenja auto sedišta najbitnije tri stvari a to su da auto sedište odgovara uzrastu deteta, da sedište bude čvrsto pričvršćeno pojasom automobila za sedište automobila i poslednja, gde roditelji najviše i greše, jeste da dete bude čvrsto vezano kaiševima auto sedišta.\n„Prvi put sam dobila sedište za drugo dete. Znači nam dosta i pomaže nam u kućnom budžetu jer su sedišta skupa a imamo dvoje dece“, kaže Ivanović Jasna.\n„Meni je ovo prvo dete a sedište ne znači mnogo koliko ovo predavanje danas. Mislim da smo svi grešili po pitanju vezivanja sedišta, mislim da niko nije radio pravilno“, dodaje Šopalović Vladeta.\nRoditelji su takođe ovom prilikom upoznati i sa činjenicom da su članovi Saveta za bezbednost saobraćaja obučeni da budu savetnici u korišćenju auto sedišta i da ih svi zainteresovani mogu po potrebi kontaktirati preko njihove fejsbuk stranice .\nKoncert: Sanja Ilić & Balkanika (video najava)\nU petak promocija prvog tima FK Slobode na Gradskom trgu u Užicu